text:
Kralendijk- Un grupo di inisiativa ke trese un di e sindikatonan mas grandi na Hulanda, FNV, Boneiru.
Segun e grupo di inisiativa ku ta konsistí di Edwina Molina, Rechendell Emerenciana, Erich Perigolt Monte, Eurich Paulina i Mirchonella Winklaar, tin hopi kos ku tin mester di atenshon na Boneiru, ora ta papia di merkado laboral.
“Esaki ta kuminsá ku e echo ku no tin un kódigo pa e proseso di reklutashon. Hende no sa kiko ta nan derecho i hopi hende a yega di eksperensiá esaki personalmente. Banda di esei ainda tin poko posibilidat pa traha parttime i hopi hende no ta eksperensiando un hustisia sosial den nan área di trabou”, asina Edwina Molina ta splika.
Aparte di esei, e grupo di inisiativa ta mustra riba nesesidat ku ta biba bou di penshonadonan. “E grupo aki tin e difisil i tin poko atenshon pa nan situashon”, asina Molina a bisa.
Estudio
Un estudio interno ku a hasi a petishon di un grupo di trabou Caribbean, ku a keda lantá riba inisiativa di Imelda Tjon-Fo, a mustra ku no tin niun motibu pa kiko FNV lo no por ta aktivo na e munisipionan spesial Boneiru, St. Eustatius i Saba.
Den konsepto di FNV e idea no ta pa kompetí ku sindikatonan ku tei kaba. “No, e idea ta pa yuda nan, pero tambe pa reïnforsá otro”, asina Molina a splika.
Pa medio di un akshon di firma, ke akumulá sufisiente aporte pa e inishativa nobo, pa yega na un sekshon lokal di FNV.


c: text/html

text: KRALENDIJK—Awe mainta un grupo di mucha a disidí ku nan ta bai yuda pa drecha waf di piskadó aya na Playa Pabou. Muchanan di edat entre 7 pa 15 aña, a disidí pa yuda ku trabounan pa drecha e waf ku algun dia pasa laman brutu debí na sùitwèst a destruí e waf di piskadó parsialmente. E muchanan a pone man na obra pa kuminsá drecha waf di playa pabou, esaki boluntariamente. Suidadanonan a pasa i a tuma nota loke e muchanan tabata hasi i a ofresé nan algu di bebe pa por kontinuá ku e bon obra. Riba potrèt un bista e muchanan drechadó e waf.

robotstxt: allowed

filter: keep


text:
Djadumingu mainta Wardakosta a señalá un kontakto sospechoso den serkania di Kòrsou. Despues di e detekshon e Sentro Marítimo Operashonal...Read more
Djasabra mainta tempran Wardakosta a detektá un boto sospechoso den serkania di Kòrsou. E Sentro di Operashon Marítimo di Wardakosta...Read more
Willemstad: Entrante 1 di November Curacao ta conoce cambio den producto petrolero. E prijs actual ta 2.584 pa gasoline y...Read more
Willemstad Curacao: Djadumingu 23 di òktober 2022 alrededor di 09.04’or Sentral di Polis a risibí notifikashon ku riba krusada Bermudaweg...Read more
Economia di Corsou a recupera di forma prospero den e prome semester di 2022. Corsou ta reduci e dificit presupuestario...Read more
‘Pionero, retá pa pandemia, vishon pakiko sigui’, asina Gabriel ‘Boy’ Magdalena ta splika kon e ta mira su empresa General...Read more
E barco di marina real Zr.Ms. Holland a yega awe 15 october, na Willemstad, Corsow. E barco patruyero a tuma...Read more
Outoridatnan lokal di Kòrsou a hasi un petishon na Defensa, pa brinda sosten militar. E sosten ku a ser pidí...Read more
Willemstad: Diahuebs mainta un tempo a pasa riba Curacao y consecuencia basta awa a cay y laga camindanan bou di...Read more
Mainta tempran di djadumingu 18 di sèptèmber, Sentro di Operashon Marítimo (MOC) di Wardakosta Karibe Hulandes a alertá e barku...Read more
Zr.Ms. Groningen dentro di 3 siman a detektá kuater transporte di droga. Ku esaki e total kantidat di kaptura di...Read more
Willemstad: Durante e periodo 12 te ku 22 di sèptèmber, e di 40 rotashon ‘Compagnie in de West (CidW)’ ku...Read more
Curacao: Zr.Ms. Groningen, ku aktualmente ta nabega pa Wardakosta di Karibe Hulandes ta hasi’e bastante difísil pa narkotrafikantenan den Region...Read more
Curacao: Siman pasa diamars y diaranson un boto di patruya Metal Shark di e punto di sosten di Wardacosta na...Read more
Willemstad Curacao: Djaluna 01 ougùstùs 2022 alrededor di 06.19’or, Sentral di Polis a risibí informashon di un aksidente bastante grave...Read more
Warda Costa di Curacao a los bala riba un go fast cu a trata di yega Curacao cu droga. Durante...Read more
Willemstad Curacao: E barku Hulandes di marina, Zr. Ms. Groningen,ku na e momentunan aki ta nabega pa Wardakosta di Caribe...Read more
Curacao: Pa medio di un transferensia tradishonal , yamá ‘peddeloverdracht’ Kapitan Tom di ‘Compagnie in de West (CidW), rotashon 39,...Read more
Willemstad Curacao: SIKLON TROPIKAL POTENSIAL "DOS" TA SITUA RIBA OSEAN ATLÁNTIKO TROPIKAL. ATVERTENSHA PA TORMENTA TROPIKAL PA KÒRSOU (KODIGO KORA)...Read more
Willemstad Curacao: Entrante 28 di juni 2022, Curacao ta conoce un aumento drastico den producto petrolero. Gasoline ta subi cu...Read more


text:
ORANJESTAD – Na maart ultimo, a conduci un “quality standard visit” for di e secretariado di Interpol, pa asina evalua nos “National Central Bureau for Counter-Terrorism, Security and Interpol” (NCTVI). For di e evaluacion aki, a sali afo cu NCTVI Aruba ta un di e miho organisacionnan di “National Central Bureau” den e region Caribense. Un organisacion cu ta centralisa riba metodonan inovativo, cu ta haci bon uzo di e hermentnan di Interpol, ta traha a traves di cooperacionnan cu otro departamentonan hudicial pa mantene nos fronteranan sigur y ta conta cu e sosten di Ministerio di Husticia y Asuntonan Social.
Segun e rapport ta indica, NCTVI ta un organisacion sublime, sinembargo manera ta cu cualkier otro organisacion, semper tin espacio pa mehoracion. Den caso di NCTVI, e saca algun recomendacion a base di e evaluacion pa asina optimalisa nan funcionalidad. Asina por menciona por ehempel, cu por expande e uzo di e database di Interpol cu demas departamentonan hudicial, manera, Inmigracion Aruba pa asina optimalisa e funcionalidad, dentro di e contextonan permiti. Banda di esaki tambe ta recomenda pa inclui demas departamentonan hudicial manera Cuerpo Policial na trainingnan y e-learning brinda pa Interpol. Asina tin algun recomendacionnan mas cu a sali afo for di e evaluacion aki, pa asina eleva e calidad di NCTVI Aruba.
Ministerio di Husticia y Asuntonan Social ta manda palabranan di pabien na henter e ekipo di NCTVI Aruba, cu a demostra di ta mas cu capacita pa eherce nan trabou na un manera profesional y al caso.


text:
Alex Acosta lo kuminsa move ku Orquesta Bermuda
Algun luna atras TRENDSZ, a realisá un entrevista ku e hóben kantante Edilio Alexander Acosta, mihó konosí komo ‘Alex’. Ta trata aki di kantante kende den pasando a yega di militá, den un di a agrupashonnan musikal mas grandi den reino Hulandes, ku ta Cache Royale. E momentu ei Alex a duna di konosé, ku el a tuma un pouze for di farándula, pa dediká mas tempu na su estudio. Tambe e la splika ku muy pronto e lo ta aktivo bèk den farándula lokal, unda ku inkluso tabata tin algun oferta riba mesa.
Awe TRENDSZ ta kompartí ku bo, di a risibí e informashon ku e kantante, a skohé pa djòin e famia di Orquesta Bermuda. Ta trata aki di un agrupashon musikal na Hulanda.
Orquesta Bermuda ta un agrupashon musikal di artistanan yu di Kòrsou residensiá na Hulanda. Nan ta músikonan hóben, ku hopi talento i gana di logra hopi pa futuro i sigur den músika. E front di e banda ta formá pa Damiana Wallé, Virgel Doran, Cliftenjohn Martines i Edilio Alexander Acosta.
Mas aleu TRENDSZ por informá tambe ku Aldrin Schoobaar, èks trompetista di entre otro Champagne Forever i Cache Royale/Deluxe ta trompetista nobo i alabes Roadmanager di e agrupashon musikal Bermuda.
E banda aki lo toka e.o género músikal karibense, latino i tambe zouk. Na luna di ougùstùs próksimo, Bermuda, lo lansa su promé piesa promoshonal, ku lo ta kompañá na mes momentu tambe pa su videoclip. TRENDSZ, ta deseá nan tur klase di éksito i ta spera di tende hopi mas di Bermuda.


text:
Kralendijk – No por atribuí e partisipashon abou na elekshon di 20 di mart (64% kontra 78% na aña 2015) na un solo kousa spesífiko i ademas e ta den liña ku un tendensia mundial.
Pa gezaghebber Edison Rijna e porsentahe di partisipashon i e echo ku tabatin kestion di un tempu di warda hopi largu na e urnanan elektoral tabata motibu pa laga un instansia independiente investigá e kousanan ku e meta pa a base di e resultadonan tuma medidanan dirigí pa e elekshonnan binidero. Inter Continental University of the Caribbean (ICUC) a hasi e investigashon. Pa e investigashon ICUC a entrevistá 209 votadó i no-votadó i tambe un kantidat grandi di persona ku tabata enbolbí ku organisashon di e elekshon.
Puntonan di mehorashon
A base di e investigashon tin puntonan di mehorashon a bini dilanti ku ta varia hopi pa loke ta trata nan índole. 9% di e votadónan no a risibí nan karchi di vota na kas. 84% di e votadónan ku a bai buska nan karchi di vota a eksperensiá e tempu ku nan mester a warda komo ‘un tiki largu’ te ‘largu’. E kampaña di informashon a haña un evaluashon positivo. El a kana bon entre otro danki na uso di medionan sosial ku entre otro e wèpsait ‘Boneiru ta vota’, pero e tabata kòrtiku. Mayoria votadó no a eksperensiá e echo ku tabatin dos elekshon pareu – di Konseho Insular i di Tweede Kamer – komo algu ku a trese bruashon.
Segun e dia di elekshon tabata pasa e tempu pa warda tabata bira mas largu. Pa motibu ku 49% di e votadónan a bai vota den e último 3 oranan, despues di 17.00 ‘or a surgi karedanan largu di hende ku tabata warda na e urnanan elektoral. E registrashon adelantá i e kantidat relativamente grandi di votadó ku un òf mas vòlmagt tambe tabata kousa di e karedanan largu di hende ku tabata warda. Pa 9% di e votadónan e tempu pa warda a subi bira te mas ku 2 ora largu. E influensia ku esaki tabatin riba e kantidat total di voto a resultá di ta tiki.
Rekomendashonnan
E investigadónan di Inter Continental University of the Caribbean ta rekomendá entre otro pa reinforsá e kordinashon entre urna elektoral prinsipal i e urnanan elektoral i komunikashon interno, mehorá distribushon di karchi di vota, entrená e trahadónan na e urnanan elektoral mas intensivo, hasi uso di mas kòmpiuter na e urnanan elektoral, deskurashá uso di vòlmagt i mira si no por influensiá baimentu di urna elektoral di tal manera ku esaki por tuma lugá na un manera mihó plamá riba henter dia, por ehèmpel pa medio di indiká ku mas énfasis na votadónan i doñonan di trabou ku mester pèrmití trahadónan a base di lei pa vota bou di ora di trabou. Mas aleu, segun e investigadónan, lo ta bon pa trata na engrandesé enbolbimentu di hóbennan ku polítika, entre otro pa medio di desaroyo di un pakete di lès pa nos skolnan.
Opservadó
E delegashon di Organisation of American States (OAS) ku a sigui e proseso di elekshon, tambe a emití un rapòrt. Durante dia di elekshon e miembronan a bishitá tur e 10 urnanan elektoral i e urna elektoral mobil, pero tambe a papia ku un kantidat grandi di e personanan enbolbí, manera representantenan di e partidonan partisipante, Kámara di Komèrsio etc. Entre otro e delegashon ta
hasi menshon di e ‘dedikashon spesial’ ku kua e miembronan di e urnanan elektoral tabata ehersé nan tareanan minusiosamente. Aksesibilidat di e urnanan elektoral tabata bon (pa usuarionan di ròlstul tambe).
E opservadónan a denominá uso di kòmpiuter i di un urna elektoral mobil komo un ‘ekspreshon di inovashon’. ‘Posibelmente den desaroyo mas aleu di e inovashonnan aki por buska koperashon ku munisipionan hulandes. Di e manera ei Boneiru por siña di eksperensianan di otronan i vise vèrsa’, segun e delegashon ku a sugerí pa hasi uso di un ‘toolkit’ ku nan ta usa na Hulanda Oropeo na Boneiru tambe, adaptá na e situashon lokal. Otro rekomendashonnan ta: sòru pa tur medio di komunikashon ta disponibel na papiamentu tambe i pone e kolónan di kada partido i potrèt di e kandidatonan riba e papelnan di vota.
Reakshon di gezaghebber
‘E manera ku kosnan a bai durante e dianan promé ku elekshon i riba e dia di elekshon mes tabata un motibu pa mi duna òrdu pa hasi un investigashon. Tantu e investigashon di Inter Continental University of the Caribbean komo e konklushonnan di e delegashonnan di OAS i fitbèk di e personanan ku tabata enbolbí ku organisashon di e elekshon a resultá den algun punto di mehorashon útil i práktiko’, segun gezaghebber Edison Rijna. ‘Mi ta bai den konsulta ku e partidonan enbolbí i den kurso di e aña aki mi lo presentá un plan di aserkamentu pa sòru ku den futuro e elekshonnan ta kana adekuadamente. Den esei tin dos aspekto ku tin mi atenshon spesial: entrega di karchi di vota i e tempu ku tin ku warda pa vota. Banda di esei e rekomendashon pa wak kon por enbolbí prinsipalmente hóbennan ku polítika ta netamente loke mi tambe ta deseá. Kisas a bira tempu pa bini ku un vershon djuniòr di Konseho Insular.’
Reunion
Gezaghebber Rijna a manda e relato di investigashon i e konklushonnan di e delegashon di opservadó pa Konseho Insular. Ta su intenshon pa dentro di poko tene un reunion pa tur partido ku a partisipá na elekshon pa papia tokante e konklushonnan i e rekomendashonnan.
ONDERZOEK VERLOOP VERKIEZINGEN LEVERT NUTTIGE VERBETERPUNTEN OP
Kralendijk – De lage opkomst bij de verkiezingen van 20 maart (64% tegen 78% in 2015) is niet toe te schrijven aan één specifieke oorzaak en is bovendien in lijn met de wereldwijde trend.
Voor gezaghebber Edison Rijna was het opkomstpercentage en het feit dat er sprake was van lange wachttijden bij de stembureaus aanleiding een onafhankelijke partij onderzoek te laten doen naar de oorzaken met als doel op basis van de uitkomsten gerichte maatregelen te nemen voor volgende verkiezingen. Het onderzoek is verricht door de Inter Continental University of the Caribbean die daarvoor 209 stemmers en niet-stemmers evenals een groot aantal bij de organisatie van de verkiezingen betrokkenen heeft geïnterviewd.
Verbeterpunten
Uit het onderzoek komen qua aard nogal uiteenlopende verbeterpunten naar voren.
Van de kiezers heeft 9% thuis geen oproepkaart ontvangen. 84% van degenen die hun oproepkaart zijn gaan ophalen, hebben het wachten als een ‘beetje lang’ tot ‘lang’ ervaren. De voorlichtingscampagne wordt positief beoordeeld, onder meer dankzij de inzet van sociale media met onder meer de website ‘Boneiru ta vota’ is goed verlopen, maar was aan de korte kant. Het feit dat er twee verkiezingen tegelijk werden gehouden – voor de Eilandsraad en de Eerste Kamer – is door verreweg de meeste kiezers niet als verwarrend ervaren.
Naarmate de verkiezingsdag vorderde liepen de wachttijden op. Omdat 49% van de kiezers in de laatste 3 uur ging stemmen, ontstonden er vooral na 17.00 uur bij een aantal stembureaus lange wachtrijen. Die werden mede veroorzaakt door de voorregistratie en het relatief grote aantal stemmers met een of meer volmachten. Voor 9% van de stemmers liep de wachttijd op tot meer dan 2 uur. De invloed die dit heeft gehad op het aantal uitgebrachte stemmen blijkt gering.
Aanbevelingen
De onderzoekers van de Inter Continental University of the Caribbean bevelen onder meer aan de coördinatie tussen het hoofdstembureau en de stembureaus en de interne communicatie te versterken, de distributie van oproepkaarten te verbeteren, de medewerkers op de stembureaus intensiever te trainen, op de stembureaus meer computers in te zetten, het gebruik van volmachten te ontmoedigen en te bezien of de toeloop naar de stembureaus niet zo kan worden beïnvloed dat deze beter verspreid over de gehele dag plaatsvindt, bijvoorbeeld door kiezers en werkgevers er nadrukkelijker op te wijzen dat het werknemers wettelijk moet worden toegestaan onder werktijd hun stem uit te brengen. Voorts, zo vinden de onderzoekers, wordt er goed aangedaan te proberen de betrokkenheid van jongeren bij de politiek te vergroten, onder meer door het ontwikkelen van een lespakket voor de scholen.
Waarnemers
Ook de delegatie van de Organisation of American States (OAS) die het verkiezingsproces heeft gevolgd, heeft rapport uitgebracht. De leden hebben gedurende verkiezingsdag alle 10 stembureaus en het mobiele stembureau bezocht, maar ook met een groot aantal betrokkenen gesproken zoals vertegenwoordigers van de deelnemende partijen, de Kamer van Koophandel etc. De delegatie maakt onder meer melding van de ‘bijzondere toewijding’ waarmee leden van de
stembureaus hun taken ‘nauwgezet’ uitvoerden. De toegankelijkheid van de stembureaus was (ook voor rolstoelgebruikers) goed.
Het gebruik van computers en de inzet van een mobiel stembureau noemen de waarnemers een ‘uiting van innovatie’. “Mogelijk dat in de verdere ontwikkeling van deze innovaties samenwerking met Nederlandse gemeenten kan worden gezocht. Zo zou Bonaire kunnen leren van de ervaringen van anderen en andersom”, aldus de delegatie die de suggestie doet om een in Europees Nederland gebruikte toolkit aangepast aan de lokale situatie ook op Bonaire in te zetten. Andere aanbevelingen zijn: zorg dat alle communicatiemiddelen ook in het Papiaments beschikbaar zijn en voorzie de stembiljetten van partijkleuren en foto’s van de kandidaten.
Reactie gezaghebber
“De gang van zaken in de aanloop naar de verkiezingen en het verloop van de verkiezingsdag zelf waren voor mij aanleiding een onderzoek te gelasten. Zowel het onderzoek van de Inter Continental University of the Caribbean als de bevindingen van de OAS-delegatie en de feedback van degenen die betrokken waren bij de organisatie van de verkiezingen hebben een aantal nuttige en praktische verbeterpunten opgeleverd”, aldus gezaghebber Edison Rijna.
,,Ik ga met de betrokken partijen in overleg en zal in de loop van het jaar een plan van aanpak presenteren om ervoor te zorgen dat toekomstige verkiezingen adequaat verlopen. Twee aspecten hebben daarbij mijn bijzondere aandacht: de bezorging van de oproepkaarten en de wachttijden. Daarnaast is de aanbeveling te bezien hoe vooral jongeren meer betrokken kunnen worden bij de politiek mij uit het hart gegrepen. Misschien is het tijd voor een juniorversie van de Eilandsraad.”
Bijeenkomst
Gezaghebber Rijna heeft het onderzoeksverslag en de bevindingen van de waarnemersdelegatie naar de Eilandsraad gestuurd. Het is zijn bedoeling om binnenkort een bijeenkomst te houden voor alle partijen die aan de verkiezingen hebben deelgenomen om de conclusies en aanbevelingen te bespreken


text:
ORANJESTAD,Aruba
Un iniciativa di Sociaal Crisis Plan y partners.
Na januari 2020 SCP a lansa su campaña nobo, yama ‘Ban cuida nos muchanan den temporada di Carnaval’, cu ta un campaña pa informa y conscientisa nos comunidad riba e topico di salud y seguridad di nos muchanan durante e paradanan di carnaval.
SCP hunto 34 partners lo ta activo ariba e topico aki durante e temporada mas druk di Carnaval y materialnan di comunicacion lo sali ariba entre otro television, rednan social, radio y corant.
E meta principal di SCP ta pa conscientisa nos comunidad riba e importancia di e salud y seguridad di muchanan durante e temporada di Carnaval y cu cada mayor ta carga e responsabilidad aki. SCP kier invita pueblo di Aruba pa bin experencia Carnaval door di e wowo di un mucha por medio di un instalacion audiovisual cu lo ta presente na varios locacion durante e temporada di Carnaval. Nos lo lansa nos instalacion audiovisual riba Plaza Daniel Leo na Oranjestad riba Diasabra 1 Februari di 4or pa 6or di atardi. Nos mester ta mas consciente cu pa muchanan bou di 5 aña e paradanan di Carnaval por ta dañino pa nan salud y bienestar. Decibel mucho halto, solo fuerte, alcohol den nan sercania y falta di soño ta algun factornan cu no ta bon pa nan y por tin efecto negativo ariba na bida.
Pa mas informacion of conseho pa e cuido di mucha den temporada di carnaval tuma contacto cu Tienda di Educacion na 161 (yamada ta gratis). Pa mas informacion di e campaña di SCP por tuma contacto na 5281100.


text:
Dos noticia tocante San Nicolas den nos edicionnan reciente a yama nos atencion. Un tabata positivo, e otro negativo. Un ta refleha e deseo di mehora e ciudad aki, di parti di e actual ministro encarga cu asunto economico y desaroyo sostenible; e otro ta mustra nos e negligencia gubernamental cu pa varios decada ta marca e actitud contra e lugar aki, refleha den e situacion actual di e Hulpbestuurskantoor. Nan ta dos banda contrario di e mesun asunto, e mesun lugar. Cu esey, nos ta bisando algo nobo, nos ta riparando cu algo ta cambia den sentido positivo? No, ainda no, en todo caso.
E topico San Nicolas tabata semper uno cu ta haya nos atencion, sigur den e Editorial aki. Esey no tin nada straƱo cune; e ta simplemente e parti menos desaroya, cu mas a subsisti den negligencia di varios gobierno, un tras di otro, sin cu un di nan tabata capaz di comprende y actua riba e cosnan cu e ciudad aki mester y merece pa por desaroya, mescos cu otro partinan di nos isla. Aparentemente e gran mayoria di e mandatarionan cu a atende asunto di San Nicolas, incluyendo esunnan cu tabata mustra orguyo pasobra nan lombrishi ta dera ey, nunca a yega na reconoce cu e lugar no debe nan nada, nan no mester fabor, nan mester di e atencion berdadero riba cual e lugar y su habitantenan tin derecho. Laga nos spera cu e atencion nobo di banda di e mandatario actual ya menciona, realmente lo cuminza un proceso di mehoracion cu ta haci un diferencia den bida di e habitantenan.
Sin embargo, pa haci esey ta necesario contempla cu cabez friu kico ta e situacion y kico por haci, y kico tin hopi tempo sin haci. Cu nos ta comprende, e actual ministro ta pone su vista na promer lugar riba e aspectonan di e ciudad unda por trece cambio. Esey ta bon y ta spera cu lo por logra algo tambe. Pero, ora nos ta papia di desaroyo sostenible, ta imposible pa contempla desaroyo urbano den centro di San Nicolas sin tuma na cuenta kico ta e plannan, realistico, pa desaroyo sostenible den henter e region. Y sin duda e promer preguntanan ta dirigi na e situacion di e ruman ohochi Siames di San Nicolas, e tereno enorme di e refineria, di cual nos no por haya claridad ta kico ta bay sucede. Con por tuma decision sensato pa San Nicolas, si no tin claridad riba futuro di e tereno ey? Nos ta bira mas preocupa ora nos tende e mandatario encarga cu energia comenta, cu el a atende e tema refineria den su encuentro cu e ministro Ecuatoriano encarga cu energia, lantando atrobe expectativa di rehabilita e refineria. Y a base di kico realmente e ministro aki ta kere cu tin e famoso 1% di posibilidad pa e monton di hero bieu ey habri atrobe? Lo ta interesante si como ciudadano bo por sigui un biaha un reunion di conseho di ministro, unda e ta informa su coleganan di su hazaƱanan relaciona cu e refineria. Lo tin un persona eyden pa pidie splica ta dicon ainda e ta kere den e tipo di locura aki, o por ta cu e ārespet mutuoā ta bay asina leu cu no ta bisa nada? En todo caso, ta importante pa cualkier gobierno, cu ta tuma su mes na serio y ta papia seriamente y cu conocimento di e tema desaroyo sostenible, pa conta Aruba ta kico ta bay haci na San Nicolas…
Banda di e asunto di e elementonan economico importante, di cual e refineria ta esun di mas peso, tin e problema grandi tambe di desaroyo urbano pa loke ta vivienda. E deterioro di mas di 40 aƱa a laga nos cu un ciudad yen di tereno bashi, banda di un cantidad di cas cu ta insalvable, cu e consecuencia cu mester bin un masterplan pa rehabilitacion di e ciudad, envez di keda emiti tereno di erfpacht rond di e ciudad te na limite di Parke Nacional. Porcierto mester bisa cu algun tempo pasa director di DIP a toca e tema aki, unda el a mustra riba e necesidad di rehabilita e casconan urbano di San Nicolas y Oranjestad, usando e terenonan bashi den ambos pa aloca vivienda. Palabranan sensato, cu sin embargo no a haya sikiera follow up di un solo silaba di cualkier ministro!
Nos mester a corda riba e asunto aki tambe den e dianan aki, unda un simple noticia di un otro isla den nos region a capta nos atencion. Dominica, cu un poco mas cu mitar di e poblacion di Aruba, a produci den ultimo 4 -5 aƱa dos mil vivienda pa nan hendenan di entrada mas modesto… Loke nos a mira na Aruba cu gobierno actual ta coopera pa traha vivienda bay halto pa hende cu entrada mes halto, den e area mas caro di Aruba… Vivienda popular, nowhere to be seen…
Awor, kico ta e problema fundamental di e asunto aki? E problema ta cu si bo kier show off cu desaroyo sostenible, pa cuminza bo mester tin plan general y integral, unda ta contempla debidamente tur aspecto y opcion. Esey no ta conta pa San Nicolas so, sino pa tur proyecto importante. Si no ta haci esey, anto loke nos ta mira ta un serie interminable di āroadshowā individual, cu finalmente ningun ta carga fruto. Nos por mihor? Sigur, y ya cu ta papia di San Nicolas, ban cuminza ey, pero den serio.


text:
Oranjestad-Despues cu Parilla Don Raymundo a funciona pa varios luna den un localidad mas chikito, ariba peticion di clientenan a muda pa un localidad mas grandi den mes un mes un mall, esta Kalalu Mall, situa na Tanki Leendert enfrente di Centro di Bario Tanki Leendert.
Fuera di su famoso grill, awor ta ofrece tambe Chinese Wok, un sistema di prepara e cuminda cu a bira famoso tur rond di mundo.
Dia 1 di Mei lo ta habri oficialmente pa e clientenan, den un localidad mas espacioso, luhoso, comodo, pero cu ta sigui ofrece cumindanan y servicio na prijs sumamente economico.
E restaurant ta bow maneho di famia Atan Lee, conoci cu nan restaurant Peanuts, cu ta e restaurant number uno pa tur Arubianonan.
Aki na Don Raymundo Chinese wok & grill, e cliente mes lo escohe su berduranan y e sauce cu nan ta desea cu e cuminda lo ser prepara cu ne.
Nos ta habri for di 11’or di mainta te cu 11’or di anochi.
Mester bisa cu danki na Caribbean Mercantile bank cu e proyecto aki a bira un realidad y mester menciona cooperacion di Gerente General di e banco señor Javier Wolter, Senior Account Manager Michael de Cuba y Account Manager señora Evelyn Ponson.
Atrobe pueblo di Aruba tin un restaurant di clase, hygienico y economico.
Archive for April, 2014
APERTURA DI DON RAYMUNDO CHINESE WOK & GRILL, LUNCH & DINNER RESTAURANT DEN KALALU MALL NA TANKI LEENDERTPosted: April 29, 2014 in Noticiero 94
Oranjestad-Despues cu Parilla Don Raymundo a funciona pa varios luna den un localidad mas chikito, ariba peticion di clientenan a muda pa un localidad mas grandi den mes un mes un mall, esta Kalalu Mall, situa na Tanki Leendert enfrente di Centro di Bario Tanki Leendert.
Exposicion di Arte ‘Retrospective, a look into the mind of Rudyomar Leysner’Posted: April 29, 2014 in Johnny Habibe
Oranjestad-E hoben artista Rudyomar Leysner lo haya e honor di expone su obranan atrobe p’e comunidad Arubano.
Despues di a ser selecciona pa forma parti pa expone su obranan na ‘Zona de encuentro’ na Universidad di Caldas na Manizales Colombia di mei pa juni 2011 y a ricibi un merito pa su participacion cu fuera di esaki su obranan a keda escogi pa participa na e ‘Primer Concurso LARA’ de pintura, dibujo y escultura realista y hiperrealista na Spaña. Tambe el a expone varios biaha na Ateliers ’89 y na Biblioteca Nacional Aruba.
Diabierna dia 2 di mei venidero lo expone tur su obranan di arte, di tempo di scol basico te cu awe, cu lo encera dibuhonan, pintura y fotografia expandiendo desde arte hiper-realista te na obranan mas psicodelico den varios medio incluyendo potlood y ink, olie, etc sacando inspiracion for di diferente fuente incluyendo evolucion, naturaleza, felicidad, elemento, inocencia psicodelico y corupcion entre otro.
E apertura di e exposicion lo tuma luga diabierna 2 di mei 2014 pa 7:00 pa di anochi na UNOCA, Stadionweg 21 Oranjestad. Su obranan ta keda exponi y disponibel pa publico aprecia te cu dia 16 di mei durante orario di oficina di Unoca.
Henter comunidad ta keda coordialmente invita pa asisti na e expocision y bin admira y aprecia dibuhonan di calidad halto y apoya un artista local.
Pa cualkier informacion, tayer y les, of si ta interes pa adkiri of laga diseña un obra por tuma contacto cu e artista Rudyomar Leysner na 568 9058 of via mail: jackofito@gmail.com.
Rudyomar ta gradici UNOCA y Departamento di Cultura pa realisacion di e exposicion aki.
Reaccion di SIMAR riba articulo di Minister Hooyboer dirigi na directiva di SIMAR “Sinta na mesa enberdad ta unda ta dialoga”Posted: April 29, 2014 in Johnny Habibe
Oranjestad-Directiva di SIMAR a tuma nota di un articulo publica dia 28 di april 2014 den diferente medio di comuncacion, dirigi na directiva di SIMAR cu titulo “Sinta na mesa ta dialoga”. Directiva ta lamenta e contenido di e articulo ya cu na ningun momento tabata intencion pa demostra malcontento of expresa cu ta existi un sentimento di desconfiansa cu Minister Hooyboer y su team, manera ta cita den e articulo.
Al contrario: directiva di SIMAR y e team di Minister Hooyboer tin bon comunicacion y un bon relacion di trabou. Enberdad directiva di SIMAR ta reuni mensualmente cu e team di Minister Hooyboer riba un base structural pa atende cu posicion huridico di miembronan y puntonan di preocupacion pa cu enseñansa en general. Trabounan cu pa hopi aña ningun minister di enseñansa a atende na e forma cu ta tumando lugar actualmente conhuntamente cu directiva di SIMAR.
E motibo principal pa cual lo a participa na e manifestacion di dia 1 di mei tabata netamente pa duna balor y honor na e celebracion di Dia di obrero. SIMAR como sindicato, banda di tin e deber di vigila enseñansa y su desaroyo, tin tambe e obligacion di para pa derecho y bienestar di e clase trahado y Aruba en general. Pues na ningun momento tabata tin e intencion di manifesta of vocifera un mal contento den direccion di Minister Michelle Hooyboer-Winklaar.
Directiva di SIMAR sigur ta di acuerdo cu ta na mesa ta unda ta dialoga, manera ta tumando lugar y ta spera cu esaki lo continua den e mesun esfera positivo.
Siegfried Dumfries, Director di Departamento di Cultura Input ricibi durante rondanan consultativo di cultura ta duna direccion pa maneho integral di culturaPosted: April 29, 2014 in Johnny Habibe
Oranjestad-Director di Departamento di Cultura, despues di a finaliza e rondanan consultativo cu tur e stakeholders cu Cultura, a comenta cu nan ta bezig ta analizando tur e puntonan cu a bin dilanti y asina incorpora esakinan den e maneho integral di cultura cu lo wordo presenta na e Cumbre di Cultura cu lo tuma lugar durante e promer siman di juni.
El a indica cu na Departamento di Cultura nan ta analizando tur e input ricibi di e stakeholders y ta bay presentanan como direccion den e maneho integral di cultura cu lo ta pa 2014 te cu 2017.
Director di Departamento di Cultura comentando riba algun di e resultadonan cu a bin dilanti for di e rondanan, a indica cu stakeholders cu a atende e rondanan consultativo ta kere tambe cu e parti di herencia cultural, e parti di arte y educacion di arte na scol mester haya hopi atencion di Gobierno. E ta bisa cu ta hopi importante pa involucra muchanan for di chikito cu e parti di herencia cultural, historia di Aruba y tambe e parti di nos herencia tangibel (edificionan y monumentonan) y intangibel (idioma, folklore, norma y balornan).
Lo cual cu a bin dilanti ta cu mester investiga mas y documenta mihor pa esakinan por wordo procesa den material cu por bin bek na scolnan. “Nos sa cu curriculum di Departamento di Enseñansa ta bezig cu diferente programa, desaroyando material pa scolnan cu ta pone e contexto Arubiano mas den luz. Esey ta bon, pero mester di mas atencion y esey ta lo cual cu gremio cultural ta bisando”, Siegfried Dumfries ta duna di conoce.
E ta agrega cu a trata di 13 rondanan sumamente intensivo, pero cu a yega na un input cu ta di gran balor pa Pais Aruba. Un di e puntonan di interes cu a bin dilanti segun Director ta cu Departamento di Cultura hunto cu Departamento di Enseñansa mester pone mas atencion pa por dune un forma pa e material por wordo investiga, documenta y traha y asina trece na scolnan.
Un otro aspecto cu a haya hopi atencion durante e rondanan ta e parti di idioma. Sr. Dumfries ta indica cu cientificamente a wordo comproba cu ora cu un mucha/hoben domina su idioma materno mihor, ta bira un poco mas facil pa adapta su mes pa siña un otro idioma.
Sr. Dumfries duna di conoce cu pa Departamento di Cultura como deparamento di maneho, investigacion y documentacion e informacion cu a bin dilanti durante e rondanan ta hopi importante y cu lo bay traha conhuntamente cu Departamento di Enseñansa riba e puntonan aki pa yega na un plan di accion. Nan lo usa e informacion aki y traha algo cu tin un balor agrega pa nos cultura, pa nos herencia cultural, pa nos hobennan y pa nos educacion. Es decir, e parti di maneho ta bay haya mas atencion, mescos cu e parti di investigacion y documentacion yegando na un maneho dinamico.
Directiva di San Nicolas Business Association ta anuncia cu Sr.Andres Hernandez lo ta e acting President pa e associasionPosted: April 29, 2014 in Johnny Habibe
Microsoft Word – Comunicado di Prensa April 28, 2014
Oranjestad-Pa medio di e carta aki, directiva di San Nicolas Business Association kier a anuncia lo siguiente:
Di acuerdo cu decisión tuma durante un reunion extra-ordinario cu a tuma lugar dia 29 di Maart entre señores Roland Peterson y Andres Hernandez, a keda dicidi cu Sr. Andres Hernandez lo asumi e puesto di Acting President pa cu nos associasion di San Nicolas Business Association.
Esaki den cuadro cu pa motibo di viaje di e actual presidente, Sr. Marcelino Quant, pa desplega su labornan como profesional, no ta keda posibel pa adecuadamente representa e prestigioso organizacion na defensa di interes di comerciantenan di San Nicolas.
E decision aki ta keda vigente te ora cu institui un directiva nobo.
Nos, di San Nicolas Business, lo aprecia altamante boso cooperacion na Sr. Andres Hernandez pa asina e por eherce e funcion aki lo mejor posibel.
Sr. Hernandez no ta un desconoci pa San Nicolas, ya cu como accountant y consehero financiero e ta un miembro activo di directiva pa hopi anja.
Y ta un comerciante ejemplar y exitoso pa cu e area di San Nicolas, y tin e conocimento, experiencia y determinacion pa hiba nos organizacion p’adilanti.
E industria y comercio di San Nicolas no ta pasando den su mihor tempo. Sin embargo, semper e población y e comerciantenan di e parti aki di Aruba a keda positivo cu speranza cu un dia, caja principal, conoci como “MAINSTREET” lo bolbe florece manera antes y hasta mihor. Cu e maneho di crea un zona especial cu incentivonan fiscal pa establece negoshi na San Nicolas, nos ta kere cu ta justo pa henter Aruba buta énfasis pa trata na fortalece y mehora e comercio di San Nicolas. Tanto e cultura como e valor histórico di e cuidad di San Nicolas, sin menciona cu pa hopi anja, e industria di San Nicolas a desplega un papel imporante den e desarrollo di país Aruba, ta razonnan suficiente pa duna apoyo na e plannan pa cu San Nicolas.
Cu un saludo cordial, nos ta termina gradiciendo boso tur pa e cooperación. Atentamente,
Marcelino Quant Presidente
Posted: April 29, 2014 in Johnny Habibe
Oranjestad-Instituto Pedagogico Arubano (IPA) ta haci un cordial invitacion na henter pueblo di Aruba y mey en special na tur maestro y profesional den e area di educacion pa asisti na e presentacion y exposicion di Pasantia Internacional di e studiantenan di IPA di aña tres.
E studiantenan aki, den varios grupo, a bishita diferente pais entre otro Argentina, Costa Rica, Hulanda y Estados Unidos (New York). E meta principal di e pasantia ta pa e studiantenan conoce cultura y sistema di enseñansa diverso, desaroyo profesional y personal y pa trece innovacion specificamente riba tereno di Desaroyo Sostenibel den ensenañsa na Aruba. Durante nan investigacion a enfoca specificamente riba e asina yama cuater P’s di sostenibilidad segun Nacionnan Uni cual ta “Planet, People, Profit y Participatory Governance.” E presentacion y exposicion di e studiantenan lo tuma luga diabierna dia 2 di mei 2014 na IPA, San Nicolas. E actividad lo cuminsa pa 6or di atardi.
Un y tur ta keda cordialmente invita pa asisti na e anochi interesante aki, haya informacion y tende di e experencia di nos futuro maestronan.
MINISTER SCHWENGLE ATROBE CU ATAKE CONTRA PUEBLO, PERO AWOR CONTRA NOS GRANDINAN!!!Posted: April 29, 2014 in Noticiero 94
Oranjestad-Den medionan di comunicacion e minister di Salubridad atrobe ta demostra su “rabia” contra esnan cu ta preocupa pa cu nan obligacion como dirigente responsabel manera sr. Rokebrand di SABA, y tambe su falta di interes pa cu nos Grandinan cu ta interna den SABA.
E minister ta remarca cu ta parce cu tin hende cu ta hasi mas politica cu su mes persona, manera sr. Rokebrand y e hunta di supervicion di SABA. Enbes di yega serca dje, nan a prefera di acerca media.
Si mi memoria no ta fayami, minister Schwengle a bishita SABA prome cu eleccion, y ela indica cu ela wordo informa detayadamente kiko e “dolornan” ta cu SABA ta pasa aden, y ela hasi e promesa di yuda e instituto aki asina e bira minister.
E storia no ta caba aki pasobra ela bishita SABA despues tambe como minister. Ta kiko el a bay hasi anto durante su bishita na e instituto aki? Nos sa cu e ta “mediageil”, pasobra constantemente e ta den prensa ta hasi declaracion cu pa colmo no ta al caso tampoco. E modus operandi di e minister aki ta birando mas cla: sconde su falta di experiencia, no cumpli cu promesa hasi durante elecion, pero mas pio ainda ta, cu e ta sigui tira culpa riba pueblo manera awor aki contra SABA cu no a acerke mas prome, y awor te hasta e ta saca su gal contra nos Grandinan.
Pa cuminza, e director di SABA no ta mete den politica, pero den mi concepto simplemente a demostra su obligacion pa ta transparente y responsabel pa cu e maneho cu e ta hiba. Pero tambe e ta un muestra di “machteloosheid”, pasobra abo como minister no a scucha nan pena, y si algo bay “fout” lo bo ta e prome pa culpa e directiva di e instituto.
Den e mes articulo bo ta hasi mencion cu solidaridad ta caba un caminda y cu cada ciudadano mester bira responsabel pa atende e gastonan cu su viehes lo trece cune.
E minister kiermeen cu e personanan cu no tin edad ainda pa pensioen, mester cuminsa spaar??
Aki mi tin un paar di remarke pa e minister:
1. e minister por bisa nos cuanto e gastonan, por ehempel pa por wordo admiti na SABA, lo ta aki 5 of 10 anja, y cuanto lo ta e suma minimo cu mester spaar ?
2. e minister por splica nos con lo nos mester spaar awor aki e suma ey, pasobra un cantidad grandi di nos pueblo ta gana minimumloon of no ta keda cu placa mes pa por spaar drechi?
3. e minister por splica nos cuanto lo keda den nos cartera pa spaar despues di e tanto medidanan cu su gobierno ta tumando contra nos pueblo?
4. E minister por splica por ehempel con e trahador di hospital lo por spaar despues cu e baha cu pensioen, na unda e ta ricibi un miserabel pensioen, particularmente ora nos compara esaki cu den regio?
Pa finalisa e minister ta laga sa cu medidanan cu su gobierno tin di hasi, ta pa recupera e stabilidad financier, pero cu nos Grandinan no mester bira victima y cu e medida mester wordo revoca. Pero minister, bo no tabata sa esaki for di un principio caba? E minister di finansas a laga sa cu cada ministerio mester a baha gasto. Ta kende a hasi e “huiswerk” aki p’e anto? No ta abo mes a haci esaki? Ta kende bo ta culpando awor anto: e minister di finansas?
Esaki ta e manera cu e ministernan ta atende cu otro den e gabinete di Mike Eman 2?
Si e minister aki kier baha gasto, anto pakiko mester paga companianan di PR asina hopi plaka? Por hasi uso di BUVO toch!
Si ta e compania di PR ta dune conseho kiko pa bisa, mi mester bisa cu ta un super mal trabow nan ta hasiendo y pueblo tin cu paga!
Minister Schwengle, cada bes cu bo papia bo ta demonstra bo ignorancia y bo cobardia.
Te ki dia nos pueblo mester sigui acepta e falta di maneho aki, no solamente di e minister di salubridad, pero di henter e gabinete di Mike Eman.
By the way Minister Schwengle, ainda mi ta warda contesta riba mi preguntanan.
Awor un mas, bo tambe ta haya parti di e bolo di 42.000.000,= florin (42MIYON) cu nos pueblo lo mester bai paga extra? Si bo scohe voluntariamente pa keda keto un biaha mas, mi mester saca mi conclusion: ” wie zwijgt, stemt toe”!
Ta un pueblo so por salba un pueblo!
Y manera sr. Betico Croes d.f.m. semper ta bisa: “VOX POPULI, VOX DEI!!”
Pa motibo cu e escencia di manifestacion a cambia, SIMAR lo no participa mas na manifestacion di 1 di meiPosted: April 29, 2014 in Johnny Habibe
Sindicato di Maestro di Aruba a ser invita pa FTA pa tuma parti na e manifestacion di dia 1 di mei proximo. Directiva di SIMAR na su turno a wak esaki cu positivismo y cu entusiasmo y concientemente kier a participa pa duna balor y honor na e celebracion di Dia di obrero. Esaki pa recorda logronan di obrero y sindicalistanan cu den pasado a para pa derechonan cu te cu awe nos ta beneficia di nan.
Directiva a tuma nota durante e ultimo dianan di diferente desaroyo menos positivo rond di e manifestacion. Entre otro comentarionan riba facebook, via mail, yamadanan anonimo y reaccionnan riba articulonan den medionan electronico ta demostra cu e esencia di e manifestacion a cambia por completo. Lamentablemente e ta hayando un caracter politico y ta indica di lo bira un marcha di protesta.
SIMAR na ningun momento kier a participa pa motibonan negativo, ni pa sostene ningun partido politico. Directiva, despues di a tuma nota di e desaroyonan ya menciona y despues di a discuti esakinan durante reunion di directiva dialuna ultimo, a dicidi cu SIMAR lo no participa mas na e manifestacion di dia 1 di mei.
Ta haci un apelacion na miembronan pa tuma nota di e cambio aki.
Misa San Fransisco Diadumingo mainta 8 or completamente yen,A bautisa baby y jovennan di nos isla.Posted: April 27, 2014 in Johnny Habibe
Diadumingo mainta 8.00 A.M. riba diadumingo 27 di April 2014 den un misa San Fransisco completamente jen nos por a mira bautismo di Catoliconan nobo. Baby y Jovennan a yega misa compana pa nan mayornan pa nan hasi acto di presencia y ricibi e bautismo for di Pastoor Stanislaw di parokia di Oranjestad.
Den un misa completamente jen e acto aki a tuma lugar. Ta di aprecia con misa catalico ta wordo bishita den un forma unico pa parokianonan devoto den nan fe Catolico.
Pastoor Stanislaw a trece dilanti e concepto di bautismo y su seriedad den presencia di Cristo y nos creador Yawe Dios.
Awe durante transcurso di e misa Pastoor Stanislaw a mustra e efectividad di e mandamentonan di dios y e fe cristian cu mester tey na tur momento di bo bida.
E la mustra tambe e balor pa bishita misa un vez pa siman pa tin un comunicacion directo cu Dios.
Riba e foto nos ta mira Pastoor Stanislaw di parokia di playa durante su discurso na esnan presente.
—————————————————-
SAFETY NA ARUBA E Organisacion di ILO (International Labor Organization) ta considera e fecha aki como e dia di “Safety & Health at WorkPosted: April 26, 2014 in Johnny Habibe
Oranjestad-Dia 28 april e organisacion di ILO (International Labor Organization) ta considera e fecha aki como e dia di “Safety & Health at Work”. Y e anja aki mi lo kier a pone extra antencion pa cu e fecha aki, como cu Aruba falta hopi ainda pa hasi pa loke ta trata e asunto aki. Tene na cuenta cu 1 di mei (dia di labor), ta bai man den man cu e fecha aki. Dus no solamente seguridad di un trabou, pero tambe seguridad na pia di trabou.
Desde 2004 e departamento di DTI a saca un rapport unda ta mustra bon cla cu nos leynan di “Safety” ta hopi anticua, y no ta pas mas pe temponan aki, esta e “Veiligheidsverordering y –besluiten”, cu mester bin un revicion pronto of te hasta cambianan. Internatiolmente Aruba ta kedando atras pa loke ta trata e leynan aki. Ta loke cu ILO 155 tambe ta mustra. Pero despues di 1 decada si no ta mas, nada concreto ainda. Y esaki sigur ta di lamenta.
SVb na 2007 a cuminsa traha riba un asina yama “voorstel arbeidsomstandigheden wetgeving”, cu na 2010 ainda tawata un concepto y version 4. Berdad cu no por copy/paste e leinan di Hulanda of Merca sin mas, pero di 2004 pa 2014 mester por a bin cu algo pa ehucuta.
Den tur e rapportnan aki tin segurencianan valioso pa considera. Na banda di e rapportnan aki, tawatin tambe differente conferencia riba e tema aki, caminda mas sugerencia y sigur promesanan a bin dilanti, pero ta te eynan ela keda tambe.
Na 2011 parlamentario D. Rasmijn, despues di a mira un stellagi den mal estado y personanan laborando “unsafe” ariba esaki na e edificio di parlamento mes, a bin cu un bon iniciativa. Esta di a lanta un commicion “werkveiligheid” pa pone atencion riba e asunto aki. Lamentabelmente e commicion tawata pa 6 luna so, y den e corto tempo aki no a logra caba e trabou. Di esaki un punto valioso si a bin sali afor, esta cu un minister a hasi e promesa di bai duna atencion na e tema aki. Esaki tawata un segurencia den un di e rapportnan, cu ta pa e Ministerio di Labor coordina esaki. Gobierno a cambia y un minister nobo a tuma e cartera over. Mi ta spera cu ta dunando atencion na esaki, y cu e no lo wordo hinca den lachi pa otro 10 anja mas. E problematica di zonido duro, asbest y hopi otro cosnan mas ta cuminsa aki, unda cu e nos leynan ta anticua, y no mas adecua pe tempo aki.
“Safety & Health at Work” ta di sumo importancia pa tur cu ta labora. Y mester tene esaki bon na cuenta, sigur ora dia tras di dia accidentenan ta pasando na pia di trabou, cu simpelmente por a wordo evita si tin bon leynan di “safety”.
Un dicho bon conoci ta: “SAFETY FIRST”, but how first is the safety in Aruba?


text:
Ku un viktoria i mesora pasa pa promé lugá den RBI Curaçao: Van Engelen Giants a bin regla kuenta di St. Michiel Astros su invikto
Ku un viktoria i mesora pasa pa promé lugá den RBI Curaçao:
Van Engelen Giants a bin regla kuenta di St. Michiel Astros su invikto
WILLEMSTAD – Den fin di siman tras di lomba e ekipo di Van Engelen Giants a disidí ku ta basta awor ku asuntu di invikto i den e promé wega di djasabra a regalá e ekipo di St. Michiels Astros nan promé derota di temporada. Giants no solamente e propiná e úniko ekipo ku no a pèrdè nan promé derota pero a gana dos wega den e fin di siman pa asina pasa komandá e tabla di posishon despues di 5 wega hunga. E úniko mancha riba nan rèkert ta un wega empatá ku Marchena Reds. Van Engelen Giants a gana e wega 4-2 i e picher ganador tabata Elchero Francisca i mihó bate pa Giants tabata Dylan James di 2-2. Pa St. Michiel Astros e picher pèrdèdó tabata Klevert Martina miéntras ku Tuhedrik Rosa a bai di 2-1.
Seguidamente djasabra, den un wega pèrta, Sta. Maria Pirates a logra un viktoria di 6-5 riba Royal Scorpions. Picher ganador tabata Virjeanelly Rifaela i e mes a bai di 2-1 i Denzell Gregg di 1-1 na bate pa Pirates. Picher pèrdèdó tabata Jadon Gosepa i e mes a bai di 3-2 na bate pa Scorpions. Despues den un wega di hopi kareda, Sta. Rosa Indians a derota Marchena Reds ku skor di 10-8. Picher ganador pa Indians tabata Rowently Windster miéntras ku Stephen Roozendal a bai di 3-3 na bate. Picher pèrdèdó tabata Gedion Baromeo i Richard Donazal tabatin e úniko hit pa Reds. E pichernan di Sta. Rosa Indians por poko a tira nan di dos ‘no-hitter’ di temporada. Por último djasabra, Groot Kwartier Yankees a kai vensí na man di Firebirds Diamondbacks ku skor di 12-1. Picher ganador tabata Edmond Jops i Jervensly Reinita a bai di 3-2 pa Diamondbacks. Ku e viktoria aki e ekipo a haña number di kas ku nan promé viktoria di temporada. Kwartier ketu bai en buska di nan promé viktoria. Picher pèrdèdó tabata Jason Kleinmoedig i Rowgino Josepha a bai di 1-1 pa Yankees.
Djadumingu Kwartier Yankees a hasi lo máksimo pa logra e promé viktoria pero a kai chikí ora ku Marchena Reds a sali viktorioso ku skor di 11-6. Picher ganador tabata Hardleyon Thomasita miéntras ku Keiji Lourens i Joshua Leito ámbos a bai di 3-2 pa Reds. Picher pèrdèdó tabata Richjeandrick Pablo i e mes tabatin e mihó bate pa Yankees di 2-2. Van Engelen Giants a gana Sta. Maria Pirates 13-4. Picher ganador tabata Dylan James i pa Giants tabatin 4 pelotero ku a bai di 3-2, Sophia, Plantijn, Martis i Pieters. Picher pèrdèdó tabata Djenior Mogen i e mes i Meaverson Francisca a bai di 2-2 pa Pirates. Por último Royal Scorpions i Firebirds a hasi kos di bon ruman i keda empatá 6-6. Mihó bateadó pa Firebirds Diamondbacks tabata Edmond Jops di 3-2 i pa Scorpions Jadon Gosepa a tambe di 2-2.
E kampionato di RBI Curaçao 2019 divishon Senior ta kontinuá fin di siman próksimo ku vários wega tantu djasabra komo djadumingu na Tio Daou Ballpark. Por sigui tur desaroyo di e kampionato via di e website nobo www.rbicuracao.com, unda por haña tur informashon, skema di wega, orario i resultadonan. RBI Curaçao tin su propio twitter account tambe bou di @Curacaorbi i ya manera sa kaba tin e página riba Facebook.
RBI Curaçao 2019 ta kai bou di ouspisio di Curaçao Baseball Development Foundation (CBDF) i kampionato ta bou di maneho di Fundashon pa Nan. Danki un biaha mas na MCB pa ta spònser prinsipal, Hensley Meulens i por último KNBSB.


text: WILLEMSTAD- 11 di aprel 2018 – Un biaha mas koredornan di motosaikel di ETA Motorcycle Cruises (ETA) a hasi nan rekorido aki na Kòrsou. ETA ta ofresé su miembronan e servisio di disfrutá di un biahe riba barku krusero kombiná ku e posibilidat pa hasi uzo di nan propio motosaikel komo medio di transporte ora ta bishitá e diferente puertonan. Kòrsou ta un di e puertonan faborito di ETA, ku ya na vários okashon a bishitá nos isla. Na Kòrsou nan ta risibí asistensia di sr. Henry Stomp, sr. Hubert Pop i Wild Hogs Curaçao, Ofisina di Turismo di Kòrsou (CTB) pa e parti logístiko, Duana pa e parti di despacho na yegada i salida i guia polisial durante e rekorido riba nos isla. E grupo di ETA semper ta keda kompañá durante e rekorido pa diferente koredornan lokal. CTB ta gradisí ETA pa nan bishita i ta spera di mira nan pronto bèk, e biaha aki pa un bishita di estadia.


text:
Relaciona cu e caso di mama di dos yiu cu a keda deteni pa polis y treci Guarda nos Costa awe Sra. Trudy Hassell ta splica e otro banda di medaya. E persona concerni a drenta Aruba na September 2017 como turista pero e momento ey, e no a pidi asilo. Na inmigracion ela haya ocho dia pa e keda Aruba como turista pero despues e ta dicidi di no sali pero ta keda Aruba violando eynan caba ley di admision y expulsion. Despues di dos aña ilegal na Aruba, na October 2019 e ta haci aplicacion pa asilo cu a bay den e proceso. Na Februari 2020 Cuerpo Policial durante un control di trafico ta detene e persona pasobra e no por a mustra cu e ta legal y ta mustra polis un rijbewijs di Venezuela. E Señora a wordo hiba Guarda nos Costa y despues di investigacion di su caso ta sali na cla cu dia 26 di Februari 2020 e tabata sa cu a nenga su peticion pa asilo dia 7 di Januari 2020 y e no a bisa KPA esey e momento ey. Dia 7 di Februari 2020, e señora ta haya un email cu su peticion a wordo nenga y dia 10 di Februari e ta haya un copia den su man cu su peticion pa asilo a keda nenga y e ta firma cu el a ricibi e copia. E persona aki no solamente a gaña Cuerpo Policial ora cu el a keda deteni pasobra e no tin asilo politico y momento cu el a wordo trece na Guarda nos Costa el a keda keto over di su peticion pa asilo politico. Di parti Guarda nos Costa a traha un bevel van bewaring y despues a bay check su caso unda berdad el a haci un peticion pa asilo. Na e momento ey e Señora no a informa Guarda nos Costa si el a haya un negacion di su permiso. E Sra. a aparece dilanti Rechter-Commissaris unda a pidi cu kier a wak for di DIMAS preto riba blanco e desishon riba e peticion di asilo. Esey a wordo manda via email door di DIMAS peri a resulta cu e email no a wordo recibi. Rechter-Commissaris di su banda a haya cu pasobra no a haya e afwijzing beschikking di DIMAS, e ta saca su conclusion cu e inbewaringstelling ta onrechtmachtig. Na opinion di Sra. Hassell e persona aki ta burla di e leynan di LTU pa e keda Aruba. E Señora aki sa masha bon cu a nenga su peticion pa asilo pero e ta manipula cu e sistema di LTU. Meta di e Señora ta, pa e keda Aruba y riba dje e tin dos yiu ilegal. Tambe a sali na cla cu e Señora tin un Fundacion ta bringa pe cu a duna e persona aki trabou y nan tabata sa cu su peticion a keda nenga. Mirando e conseho huridico cu Sra. Hassell a haya a traha un desishon di bewaringstelling nobo conforme e LTU y Toelatingsbesluit. Di parti Sra. Hassell e ta lamenta profundamente cu su persona ta wordo tilda di a haci fout y secuestra. Loke Sra. Hassell a haci ta sigui regla y ley. Den consulta cu DIMAS y Ministerio di Husticia diaranson a re-evalua e circumstancianan specifico di e caso, entre otro DIMAS a wordo confirma cu e email no yega Corte, y a dicidi pa duna e Señora un meldingsplicht cu un ultimo oportunidad e por bandona Aruba voluntariamente den un termino cortico.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Derechi di kliente
Étika i konflikto di interes
Empleado di Fundashon Wega di Number Kòrsou tin e responsabilidat pa duna un evaluashon ophetivo i independiente di Wega di Number Kòrsou i Sorteo Èkstra. E mester aktua profeshonal i segun regla di étika. Tambe e mester ta na altura di loke ta stipulá den Loterijverordening 1909 i e mester kumpli ku esaki.
Obligashon i responsabilidat
A lanta Fundashon Wega di Number Kòrsou ku e meta pa establesé un punto sentral di kordinashon di wega di plaka.
Ta e obligashon i responsabilidat di Fundashon Wega di Number Kòrsou pa:
- Dirigí, kordiná i supervisá investigashon i relato di gerensia relashoná ku Wega di Number Kòrsou i Sorteo Èkstra;
- Kondusí, supervisá i kordiná otro aktividat realisá òf finansiá pa Wega di Number Kòrsou i Sorteo Èkstra pa promové un atministrashon efisiente i pa prevení i detektá froude i otro iregularidat.
- Informá direktiva di Fundashon Wega di Number Kòrsou tokante froude i otro iregularidat relashoná ku aktividatnan atministrá i finansiá pa Fundashon Wega di Number Kòrsou i Sorteo Èkstra.
- Rekomendá kua akshon por tuma kontra esaki i raportá resultado di medida ku a tuma pa koregí e situashon.
- Duna kordinashon i koperashon efektivo entre ouditorio General , ouditorio gubernamental i otro entidat di gobièrnu pa promové efektividat.
Sorteo Wega di number Kòrsou i Sorteo Èkstra
Sorteo di Wega di Number Kòrsou ta tuma lugá segun regla i prosedura di seguridat estrikto. Durante kada sorteo tin un mènedjer di sorteo i representante di un kompania independiente di ouditorio. E dos personanan aki mester tei por lo ménos 90 minüt promé ku e sorteo i nan dos ta kontrolá debidamente e lista di chekeo ku tur aspekto di kada sorteo.
E mènedjer di sorteo ta un empleado di Fundashon Wega di Number Kòrsou, ku ta apuntá i sertifiká komo agente spesial.
Froude den loteria
Kriminalnan tur dia ta inventá método nobo pa hòrta di esnan ku a gana. Fundashon Wega di Number Kòrsou ta ofresé siguiente tep pa evitá ku bo ta bira víktima:
- Kumpra number semper serka un re – bendedó outorisá;( wak nos lista riba e wèpsait aki)
- Partisipá den pool solamente ku persona di konfiansa;
- No kobra lòt nunka pa hende ku bo no konosé.


text:
NOTISIA.
BONEIRU.
AKSIDENTE SERIO DI TRAFIKO KU 2 HERIDO NA SLAVENHUTJES.
Algun ratu pasa algu prome ku 12 am melding a drenta na warda di polis ku un aksidente grave a tuma lugar riba EEG boulevard na altura di slavenhutjes.
Un pikop lo mester a bai dal violentamente den 1 di e kas nan di katibu y a plama esaki na werki.
E pikop a keda totalmente kibra despues di e impakto.
Un dama ku tabata maneha e pikop a keda herida y a perde basta sanger su partner a keda pega den e pikop y personal di brandweer a hasi un tremendo trabou pa saka e homber for di den e posishon ku e tabata.
Ambulance a transporta tur 2 viktima mesora pa hospital pa tratamentu mediko.
Polis a yega mesora na e sitio.
Investigashon lo mester saka afo kiko a pasa.
Tin tur indikashon ku e pareha tabata koriendo duru y den un pida bogt a baha for di kaminda bai dal den e slavenhutje.
Danki Dios na un persona ku tabata pasando ey banda den auto ku ela nota ku tin un pikop mal kibra den un di e slavenhutjes nan y ela jama polis mesora.
FUENTE: AIMED AYUBI.
NOTISIA KU BO POR KONFIA.


text:
…Sifranan preliminar yüli 2020…
WILLEMSTAD- 5 di ougùstùs 2020 – Ofisina di Turismo di Kòrsou (CTB) ta raportá yegada di 8.195 turista di estadia desde reapertura di frontera dia 1 di yüli 2020. 83% di e kantidat di turista registrá ta prosedente di Europa i 11% a bini for di region Karibe.
Ku nos frontera habrí te na e momentunan aki, pa solamente algun pais den Wèst Europa, por mira ku 93% di e europeonan ku a bishitá Kòrsou ta prosedente di Hulanda. Sobrá a bini for di Alemania i Bèlgika. Un total di 55% di e europeonan aki a keda na un akomodashon alternativo miéntras 45% a keda den hotèl.
For di region Karibe te na e momentunan aki, Kòrsou a risibí 907 turista di estadia. Bishitantenan for di otro islanan den Reino Hulandes tambe por bishitá Kòrsou. Un total di 477 turista di estadia a keda risibí for di Bonaire, 328 for di Aruba i un total di 93 for di St. Maarten. CEO di CTB, Paul Pennicook a remarká, “tabata bon pa tuma nota ku mas di 8000 turista di estadia a hasi nan yegada na luna di yüli. E promé luna kompletu despues di reapertura di frontera. E reservashonnan pa luna di ougùstùs te na e momentunan aki ta mustra prometedor”.


text:
Caya G.F.Betico Croes – Diamars mainta den oranan trempan di mainta polis a hay’e ta cera un area dilanti unda antes tawata Cable Tv/Setar Store.
Den oranan trempan di marduga pa mainta desconoci/nan a los un cantidad di tiro ariba e caminda.
Unda cu esaki a sosode net pazuid ariba e tereno di ex Setar Store tin un post di security.
Nos a mira polis papiando cu e security guard, kizas e lo a mira of scucha esaki.
Un testigo a acerca nos y a conta nos cu aparentemente cu ya den oranan scur esaki lo a sosode, debi cu hende eybanda a scucha varios tiro.
Ariba e caminda cu a wordo cera por a conta mas o menos un 12 pion cu number, pues indicando cu polis a localisa 12 huls.
Pues lo ta trata di un arma di candela automatico.
E pregunta ta pakiko a los asina hopi tiro ? Algo tawata pasando e momento ey?
Autoridad awor tin un persona eyfo nan cu tin un problema serio den su cabes y ta den posesion di un arma di candela cu e no ta pensa dos biaha pa usè.
E departamentonan concerni a wordo poni na altura y a presenta pa haci nan investigacion.


text:
ORANJESTAD – Durante e konferensha di World Press Freedom (WFPC) ku Reino Hulandes a ko-organisá, minister Stef Blok ta bisa ku libertat di prensa ‘tin prioridat apsoluto na Hulanda’. Pero pregunta tokante kon libertat di prensa por haña protekshon na e islanan hulandes karibense, ta keda sin kontesta ainda.
Mas pregunta ku Ret Karibense a hasi durante e konferensha mundial aki ku míles di partisipante a sigui digitalmente, no a haña kontesta. E organisadó ministerio di Asuntunan General, tampoko no a reakshoná ainda riba e preguntanan ei.
Periodista hulandes karibense for di komienso di e krísis di corona ta pará bou di preshon di tantu e gobièrnunan lokal komo públiko. Ta na Boneiru so ainda no a mèldu e echo aki.
E poder di media sosial
Loke ademas a sali dilanti – i tambe un di e tópikonan di mas importante riba e konferensha WPFC – ta e papel di e plataformanan di media sosial durante e krísis aki. E popularidat ku ta sigui krese ketu bai di Whatsapp, Facebook, Instagram, Twitter i otro plataforma digital ta nifiká ku periodistanan ta pasa mas trabou pa trese nan publikashonnan serka públiko.
Pasobra nan mester kompetí ku tur sorto di informashon i tambe informashon falsu (fake news), mal informashon i lucha kontra atake digital di grupo di usadó. Polítiko i otro interesado por ehèmpel ta usa (i paga) e gruponan aki pasobra nan no ta kontentu ku pregunta krítiko i investigashon independiente di periodista. E gruponan aki konsientemente ta buska pa bòltu opinion públiko kontra prensa. Esaki a sosodé tambe riba Facebook kontra periodista di Aruba i Kòrsou.
Eksperto di privasidat i internèt Marietje Schaake, ku ta direktor di Cyber Policy Center di universidat di Stanford na e konferensia ta bisa esaki: “Awor ta e momento pa laga e poder enorme di e Facebooknan, e Youtubenan i e Amazonnan di e mundu aki, duna responsabilidat. Nan mester duna transparensia tokante kon por ehèmpel e plataformanan aki ta influenshá kondukta humano pa bai usa violensia. E plataformanan aki ta dirigí riba ganashi i no pa protehá salu di hende òf demokrasia.
‘Pais ku ta demandá otro pais pa motibu di nan violashonnan, mester tene nan mes tambe na e standart di mas haltu’
-Marietje Schaake, Cyber Policy Stanford
Mundialmente ta bini mas inisiativa kontra plamamentu (viral) di desinformashon, i kaminda ta tene plataformanan digital responsabel. Manera Trusted News Initiative ku un ‘early warning system’ i un marka di awa digital. Union Oropeo tambe tin un maneho nobo di sanshon kontra pais ku ta violá derecho humano (i libertat di prensa). I asta ta trata di kanselashon di akuerdo di komèrsio.
Schaake ta haña tambe ku mester por pone kondishon na ayudo di desaroyo; ke men invertí solamente den pais ku ta empeñá pa libertat di prensa i no den pais ku no ta hasi esaki.
E eksperto di internet ta remarká si: “Pais ku ta demanda otro pais pa violashon, mester mantené e standart di mas haltu nan mes. Ora komo europarlamentario mi a demandá pais ku tabata konosí pa sera periodista den prizòn. komo promé nan a remarká: boso mes no ta protehá nan na Oropa.”
Mundialmente Hulanda ta kana dilanti pa libertat di prensa, pero na mes momentu minister Blok (ku tambe ta e minister di Asuntunan Eksterior pa e islanan hulandes karibense) ta rekonosé ku ‘no ta tur kos ta bai bon den nos pais’. “Lástimamente periodista na Hulanda tambe ta haña menasa, espesialmente di kriminalidat organisá.” Pero e no ta menta niun kaminda e eventonan e aña aki den sobrá di Reino.
Sekretario di Estado Raymond Knops di Relashonnan den Reino ku na nòmber di minister Slob (di Media) a kontesta pregunta por eskrito di parlamentario hulandes prekupá pa e limitashon di libertat di prensa na Aruba i Kòrsou, tampoko no ke papia di e diferente insidentenan na e islanan. Ademas e no a haña nesesario pa den e kondishonnan pa sosten finansiero na e islanan, inkluí protekshon di libertat di prensa.
Ademas un kantidat di suposishon ku Knops a hasi den e kontesta di e preguntanan aki di parlamento hulandes, no ta klòp. Ora puntra, e bosero ta mustra riba minister Slob ku lo ta trata esaki. Pero djei tampoko no a bini niun kontesta.


text:
Diasabra laat tabata tin basta movecion na aeropuerto, en bista cu tabata tin un vuelo di United Airlines cu a contra cu retraso. Esaki tabata debi cu nan vuelo, procedente di Newark, cu a hay’e confronta cu problema pa cual mester a desvia pa Jamaica. Ta trata di un avion Boeing 737-924, cu ta carga un total di 178 pasahero.
Despues di a warda pa hopi ora largo na Jamaica, unda cu a cambia avion pa despues sigui pa Aruba. E avion a sali pa Aruba y a aterisa di 2:00am, caminda cu a activa un operacion completo: taxi, Aduana, Migracion, personal di tour, ground handler etc.
Pero na nan salida e turistanan, despues di un vuelo largo, a haya nan confronta cu pafo, no tabata tin niun taxista pa asina nan por a yega nan destinacion.
Tabata tin algun persona cu a duna e turistanan aki un man, pa asina nan no sigui warda mas y por bay descansa na nan hotel. Algun taxista cu tabata ainda tabata trahando, a haci nan best pa cumpli cu e turistanan, door di hiba nan pa nan hotel y despues bin busca e otro nan pa asina cumpli cu nos bishitantenan.
Sigur un situacion inusual na Aruba, unda cu tabata tin yen di turista, pero cu tabata tin un scarsedad di taxi. Un situacion cu ta rekeri di e atencion di tur e stakeholdernan envolvi.


text:
Herfst vakantie ta acercando. Teniendo cuenta cu esaki Departamento di Aduana ta duna e siguiente tips pa tur biahero:
- Formulier Tijdelijk Uitvoer
Departamento di Aduana ta recomenda biaheronan pa registra articulonan personal manera laptop, celular of tablet na oficina di Aduana na aerocargo of na aeropuerto. Esaki ta conta solamente pa articulonan cu no tin comprobante cu a cumpra e producto aki na Aruba of cu a yega di cumpr’e den exterior y cu e derecho di importacion ya ta paga. E formulario ta un comprobante cu e persona a sali cu e articulonan for di Aruba y e ta pa evita cu mester paga impuesto riba e articulo aki na momento cu e regresa bek. Tur biahero por download e formulario di Tijdelijk Uitvoer for di akiriba y yena e formulario di adelanta. Corda cu mester pasa registra esaki promer cu biaha na oficina di Aduana na aeropuerto of na aerocargo pa e formulario aki por ta valido.
- Exoneracion di impuesto riba ekipahe di biahero
- Pa productonan di uzo personal
Esaki ta te cu un balor di factura di 400 florin. Ta posibel pa importa esakinan sin cu ta necesario pa paga impuesto di importacion. Articulonan cu tin un balor di factura cu ta surpasa 400 florin, mester paga impuesto ariba e producto completo.
- Exoneracion pa cierto productonan mara na un limite
Productonan mara na un limite ta:
- 200 pida (1 slof) di sigaria, of 25 pida di siga, of 50 pida di cigarillos, of 250 gram di tabaco
- 1 liter di bebida fuerte p.e. rum of whisky, of 2,25 liter di biña, of 3 liter di cerbesPa productonan cu no ta nombra bou di 1 y 2, mester paga impuesto y accijns.
Pa por bin na remarke pa e exoneracion ariba e productonan menciona, e biahero mester cumpli cu algun condicion:
– E persona mester ta 16 aña di edad bay ariba
– E articulonan mester ta pa propio uzo.
Tene na cuenta cu articulonan pa uzo comercial no ta bin na remarke pa exoneracion.
- Declaracion verbal
Na momento cu e biahero yega bek Aruba for di exterior e por haci un declaracion verbal na oficina di Aduana situa den e sala di yegada na aeropuerto pa productonan personal.
Esaki no ta posibel pa articulonan importa cu tin un meta comercial of “encomienda”.
Pa loke ta trata “encomienda” of articulonan cumpra den exterior cu tin un meta comercial na Aruba, Departamento di Aduana ta avisa e biahero pa acerca un Customs Brokers pa haci e declaracion di e articulonan. Comerciantenan por identifica nan compania cu un copia di e registro di Camara di Comercio di Aruba como tambe e persoonsnummer di e compania pa asina por haña un aprobacion pa Invoer Zonder Manifest (IZM verklaring).
Departamento di Aduana ta recomenda tur biahero pa warda tur factura pa asina por calcula exactamente e balor di e producto treci. Si acaso e biahero no tin factura, Aduana lo busca informacion online sin tene cuenta cu e biahero lo por a cumpra e producto na un prijs mas barata. Den caso cu surpasa e suma di exoneracion of e cantidad di exoneracion, pasa directamente na caha pa paga. No warda te ora Aduana haci su control riba e ekipahe.
Por ultimo Departamento di Aduana ta haci un suplica grandi na tur biahero pa tene cuenta cu e informacionnan comparti, pa asina gosa di un vakantie sin preocupacion.


text:
Diasabra mainta riba e caminda di Ponton poco panort di wema ta sosode un accidente entre un toyota yaris y un coredo di bromer. Falta di preferencia a hunga un rol y aki e brommer a dal den e auto y e homber a cay riba caminda keda herida.
Breaking News
Posted by MasNoticia.com on Saturday, 14 March 2020
Personal di brandweer tabata presente pa duna un man cu a topa cu e accidente te ora cu ambulance y polis a presenta. Polis di trafico a tuma dato di e accidente. Personal di ambulance a atende cu e victima y a keda transporta pa hospital.


text:
Awe Nationale ombudsman, Ombudsman pa mucha i Ombudsman pa veterano ta presentá nan relato anual pa 2021 na Parlamento. Nan ta konstatá ku renunsia di e gabinete na kuminsamentu di 2021, elekshon na mart i e formashon largu ku a sigui, tabatin komo konsekuensha un aña di silensio demishonario i introspekshon atministrativo. Hopi desaroyo nesesario a keda wantá. Siudadanonan ta pidi gobièrnu pa tuma akshon.
Nationale ombudsman Reinier van Zutphen ta bisa: "Tabatin muchu tiki desaroyo den e operashon di rekuperashon di kinderopvangtoeslagen i ku maneho di e problemátika di sakamentu di gas na Groningen i Drenthe. Entretantu tin konsientisashon tokante e gravedat di e situashon. Pero e ehekushon ta kompleho i ta dura muchu largu. Nos ta pidi gobièrnu pa kuminsá ku e trayekto pa mehorá despues di e krísis di corona, ku energia i teniendo kuenta ku tur siudadano. Anto evitá ku ‘corona’ lo ta e siguiente operashon di rekuperashon ku pa motibu di inklaridat i falta di progreso lo duna e siudadano ménos na lugá di mas konfiansa den un bon desenlase.”
Na 2021, ainda e medidanan di corona tabatin masha impakto den bida personal di siudadanonan. Gobièrnu a bin ta para na un distansha ainda mas grandi, pero alabes sí e tabatin impakto den bida di siudadanonan, muchanan i veteranonan pa medio di medidanan. Anto dor di e nesesidat pa intervení rápidamente, nan no a paga bon tinu riba e proporshonalidat di e medidanan i e efekto riba bida di mucha i adulto. Entretantu e kantidat di personanan ku no por partisipá mas den sosiedat a krese. Tur esaki a kompliká bida di siudadanonan i a pone konfiansa den gobièrnu ainda mas na prueba.
Trabou na midí no ta e solushon pa mal maneho
Mas konfiansa den gobièrnu ta kuminsá ku un gobièrnu ku ta mustra su mes konfiabel, ku ta aktua debidamente i ku ta pone perspektiva di e siudadano sentral. Tambe e ta protehé e derechonan fundamental di adulto i mucha. Na promé lugá gobièrnu mester hasi un bon trabou. “Mas i mas nos ta tende ku gobièrnu mester ofresé mas trabou na midí. Pero trabou na midí no ta e solushon pa mal maneho. Trabou na midí ta kamuflá un base ku no ta bon, miéntras ta esei mester traha riba dje.” E defensornan di pueblo ta haña krusial ku regla, palabrashon i ehekushon ta konektá ku e siudadano: ta kiko e siudadano tin mester i kon por ehekutá esei pa medio di sistemanan normal i komprendibel.
A bira tempu pa echonan konkreto i rapides
“Ta importante ku gobièrnu ta kuminsa traha riba e temanan ku a keda drumí demasiado largu. A primintí mashá i a traha plan. Awor ta momentu pa echonan konkreto i rapides. E siudadano no por warda.”
Nos ta ofrese bo e resúmen di e relato annual na Papiamento. Check e resumen.


text:
Famia a wordu diagnostika cu demensia?
Un famia di bo a kaba di wordu diagnostika cu demensia? I bo ke sa kiko bo tin cu regla? I prepara bo famia pa e temporada cu ta bini?
Aki tin un par di teps
- Komparti e notisia di e diagnostiko cu bo famia. Asina bo ta evita cu hende ta interpreta lokual ta pasando robes.
- Stop di core auto. Si e persona hanja un aksidente kaminda e ta diagnostika cu demensia, seguro probablemente lo no kubri e gastunan
- Papia tokante futuro. Pensa riba traha un testament
- Tratamentu di demensia: no tin un cura pa demensia, pero cu e tratamentu apropia por frena e desarojo di e simtomanan i e baimentu atras di e mente. Pero si tin remedi cu por redusi un par di simtoma manera depreshon, temor of insomnia
- Tambe tin actividatnan cu por wordu hasi cu hendenan cu a wordu diagnostika cu tin un efekto positivo riba e kalidat di bida manera movimentu, logopedia i keda aktivo sosialmente
- Topa hendenan cu ta pasando den e mesun kos.
Ora cu e demensia bira pehor lo e persona tin mester di mas kuido si e ta bibando na kas ahinda.
Tin un par di solushon pa esaki:
- Buska un pasa dia.
- Tin e kurashi di pidi judansa na famia i konosinan
- Hasi adaptashonan nesesario pafo i den kas.
- Pidi judansa pa limpia kas i/of kuido na kas(thuiszorg)
- Sistemanan cu ta preveni cu e persona ta perde den kas
- Regla kuido pa remplasa esun ku ta judando aworaki
Bron: Alzheimer Nederland


text:
Autoridad sanitario di Republica Democratico di Congo a raporta un caso nobo di ebola, tres luna despues di declara e fin di e ultimo epidemia. Sinembargo, no ta e unico pais di Africa cu ta bataya contra e virus mortal. Na Guinea, 14 di februari a detecta 7 caso nobo.
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Internacional
Alerta na Congo y Guinea pa e brote nobo di ebola
16/02/202116/02/2021


text:
ORANJESTAD – Entrante diamars, tur establecimento mester cera nan porta 10’or di anochi y esey ta por lo pronto te dia 31 di maart proximo . Asina prome minister di Aruba Evelyn Wever Croes a anuncia den un conferencia di prensa dialuna anochi. Esaki ta conta tambe pa casino cu tambe tin cu cera su porta. No tin distinccion si ta bar, restaurant, bar of otro tipo di negoshi. Cualkier negoshi, y kico cu e permiso por bisa, e situacion di calamidad ta ‘surpasa’ e permiso aki segun Wever, y polis lo actua pa tur esnan cu no cumpli. Pa esnan cu ta afecta, esta comercio, ta trahando riba un plan di stimulus, pa por yuda nan ora cu esaki bira necesario. Lesa tur e regalanan nobo AKI.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Campamento durante temporada di Siman Santo ta den full-swing. Gruponan di amigo y famia ta bini hunto pa pasa dushi dianan hunto. Sea nan ta campando banda di lama, den un area di mondi of ta hospeda na hotel.
Directie Natuur en Milieu (DNM) ta suplica comunidad henter pa no lubida e balor di nos recursonan natural. E balor ta keda halto si nos respeta esaki.
Kico ta nos recursonan natural?
Nos matanan, bestianan, beachnan cu su santo blanco, barancanan, piedranan y coralnan.
Lagando nos recursonan natural den e forma cu nos a hay’e ta muestra di respet. Asina nos por pasele over den bon condicion tambe na generacionan cu ta bini. Respet ta significa: no causa destruccion, no daña, y no cambia algo cu ta den nos naturalesa of medio ambiente. E comportacion aki ta encurasha tanto hendenan local como bishitante pa aprecia locual ta di nos.
Otro suplica cu nos tin ta bay pa nos campadornan. Fabor, haci uzo di productonan sostenibel. Por ehempel elimina uzo di productonan di plastic di un solo uzo, uza proteccion solar cu no ta contene oxybenzone, uza stoofnan di gas pa cushina, uza coriente (delco) na un forma limita, huur bañonan, etc.
Pueblo di Aruba, corda cu no ta basta pa Bo protesta ora mira oilspil den nos lama; ora hende ta saca e strea di lama for di awa pa saca un potret; ora ta molestia turtuganan; ora wak sushi benta den nos mondi; ora wak mancha di zeta di auto contaminando nos suelo; ora a kap e matanan den Franse Pas; ora kibra neishi di parha; ora ta bende parhanan protegi riba social media; ora cu hende ta haci graffiti riba barancanan; ora ta wak actonan di rock-stacking; ora ta piki drift-wood; ora di kap mangelnan; ora ta core cu ATV’s na forma iresponsabel; ora di coba terenonan pa haya santo pa bende of ora cu autonan ta bolter huma preto asina contaminando nos aire of afectando nos calidad di bida. Proteccion di nos recurso natural ta un deber di nos tur y un trabou di tur dia. E ta toca nos tur.
Por ultimo, nos ta recorda un y tur cu KPA ta otorga tur permiso, y tur permiso tin reglanan mara n’e. Pero ta keda na cada un di nos pa comporta nos mes na un manera cu no ta destrui nos recursonan natural. Ban respeta nos naturalesa den temporada di cuaresma. Pa raporta cualkier acto contra nos naturalesa y medio ambiente por haci uzo di Infraruba.com of e app.


text:
Kralendijk- E periodista Zamir Ayubi ta e viktima mortal mas resien di Covid-19 na nos isla. E notisia a keda partisipá pa su ruman mayó, Aimed Ayubi.
“Mi no por kere ku e kos aki ta pasando ku mi ruman chikí”, asina Ayubi a ekspresá riba su página personal di Facebook. Algu despues e mester a anunsiá morto di e periodista poplular.
Krítiko
Zamir Ayubi lo keda kordá komo un periodista hopi krítiko pero tambe ku kurashi. E tabata tin e ‘don’ pa haña tur sorto di hende dilanti su mic na radio, entre otro sekretario di estado Raymond Knops i presidente di Sürnam, Santhoki. Den último añanan Ayubi tabata traha riba su mes emisora di radio ‘onlain’ Chill FM.
Aunke kosnan no tabata bai semper bon p’e komersialmente, Ayubi semper a keda un optimista i ku un entusiasmo ku niun hende no por a kita for di dje.
Inkluyendo Zamir Ayubi, awor aki tin 19 hende ku a fayesé na Covid-19 na Boneiru. ABC online media, dia kual AworBonaire ta forma parti, ta ekstendé palabranan di kondolensia pa famia i espesialmente yunan di e kolega defuntu.


text:
Famia di Leoni Noni Brokke a haci un yamada atrobe pa donacion como cu e instituto medico unda e hoben ta haya terapia, a cambia nan maneho di pago. Awor mester paga cada siman.
Esaki di biaha ta crea un problema financiero pa e famia, ora di lesa nan comentario riba e Facebookpage cu nan a traha special pa e hoben. Manera conoci Noni tabata envolvi den un accidente pisa unda cu mediconan na Aruba a hasta conclui cu e hoben lo nunca drecha mas di dje. Seguro AZV ta bisa cu no por yuda cu e gastonan medico di su recuperacion como cu e seguro di e esun cu a causa e accidente mester cubri tur cos. Y esaki no ta suficiente pa paga e tratamentonan cu te awor tin resultado masha positivo mes: ta mustra cu Noni hasta por cana atrobe. AZV a bisa den un entrevista cu Bon Dia cu nan a haci nan maximo esfuerso pa toch por contribui.
Pero e famia no ta contento como cu nan ta haya cu hospital na Aruba ta culpabel tambe di fayonan medico cu hasta a costa e bida di Noni ora e tabata den hospital.
Awor na Colombia e ta haya tratamento y asina el a cambia di ta un pashent riba cama cu casi no tabata reacciona den uno cu awor riba e videonan ta mustra cu ta skirbi, papia y train su pianan pa por cana. Su famia a expresa caba cu si Noni lo keda haya su terapianan tur dia, e por cana atrobe na december. Pero awor nan tin e mala suerte cu e clinica a cambia di maneho di pago, y despues di paga full september awor ta pidi pago cada siman. E prome siman di october mester paga di biaha 2800 dollar, e famia ta bisa, cual a cay pisa riba nan. Pa motibo di esey nan ta pidi comunidad Arubano atrobe pa yudansa. “Su terapianan ta hopi esencial pa e por sigui progresa y pa e por cana bek. Cada dia cu e no haya terapia su curpa ta bolbe bira stijf y ta bira fastioso pe mes. E tin e motivacion pa sigui pero e ta hopi dificil pa nos financieramente. Leoni tin 22 aña so y e tin full un bida su dilanti.”
E caso aki ta mustra atrobe cu na Aruba ta falta seguro pa cubri casonan asina. Basicamente por papia di un situacion medico cronico y tin paisnan den mundo unda tin seguronan nacional cu ta cubri malesanan of situacionnan medico cronico. Como cu mas y mas malesanan ta birando cronico, esaki ta pisa hopi riba e gastonan di AZV. Asina mes no ta logrando pa cera nan buki positivo y recientemente e director tambe a indica cu mester mas entrada of haci algo cu e pakete. Sinembargo otro posiblidadnan tambe ta pa crea un extra seguro nacion pa cubri casonan di hende cu a nace of haya malesanan cronico of por ehempel tin limitacion fisico y/of mental. Esaki ta algo cu entre otro den pasado e fundacion Stichting Voor Verstandelijk Gehandicapten Aruba tambe tabata boga p’e pero te awor esaki no a bin riba e agenda di gobierno sea politico di partidonan.


text: Búdismo (Pali/Sanskrit: बौद्ध धर्म Buddha Dharma) ta un religión i filosofia enkompasando e variedat di tradishonnan, kerementunan i práktikonan di e siñamentunan di Siddhartha Gautama, komunmente konosí komo Buddha (Pāli/Sanskrit "esun lantá"). E buda a biba i duna lès den e parti nort-ost di e subkontinente di India pa un periodo entre e siglonan 6 i BCE. E ta konosi entre budistanan manera un siñadó spiritual lantá, ku a kompartí su ideanan pa yuda hende komun pa kaba ku sufrimentu (of dukkha), yega na e estado di nirvana, i asina skapa loke ta wòrdu mirá komo un siklo di sufrimentu por medio di un nansementu di nobo.


text:
Gobernador di New York, Andrew Cuomo, a declara diasabra estado di emergencia den e region aki di Merca pa enfrenta e expansion di coronairus, cu a afecta 76 persona, dies di cual ta hospitalisa. Esaki segun un publicacion di EFE.
“E declaracion di emergencia ta duna nos cierto poder,” Cuomo a splica den un rueda di prensa, cu lo uza pa cumpra producto y contrata mas trahado di salud pa yuda autoridad local.
Den e rueda di prensa, Cuomo a anuncia e prohibicion di bishita centronan di hende grandi den e municipio di New Rochelle, situa den e condado di Westchester, nort di e ciudad di New York, y e luga unda cu a registra e mayor cantidad di caso.
E gobernador a splica cu despues di e aparicion di 21 caso nobo, tin 57 persona afecta na Westchester, diesun di nan a wordo detecta den e ciudad di New York, cuater den e condado di Nassau, dos na Saratoga y dos na Rockland.
Den e zona di New Rochelle, mas of menos 10 kilometer nort di New York, a extende e cierre di scolnan cu a wordo clausura e siman aki, pa purba contene e expansion di e virus di Wuhan.
“Ta obvio cu nos tin un problema cu e foco di Westchester,” e gobernador a reconoce.
Tambe el a adverti cu tabata tin caso di personanan bao di cuarentena preventivo cu a sali for di nan cas, aumentando e riesgo di contagio dentro di e comunidad.
Den e sentido aki a pidi pa hendenan respeta e tipo di confinamento aki y adverti cu por tuma medidanan di siguridad pa respeta e ordennan di aislamento.
Riba e eventual cancelacion di evento y celebracionnan masivo, el a sigura cu e no ta premira ningun cancelacion, aunke el a recomenda pa hendenan cu factornan di riesgo manera hendenan grandi, pa nan abstene pa bay na e concentracionnan aki.
Tambe el a mustra cu a reporta keho pa e aumento di e prijsnan di productonan relaciona cu e prevencion di coronavirus y a sigura cu polis ta studiando e casonan aki.
Den su intervencion, el a adverti comerciantenan cu e lo retira nan permiso di benta den caso cu nan demostra un aumento abusivo di prijs di productonan manera desinfectante di man of mask.


text:
FIFA a suspendé visepresidente di bònt di futbòl di Qatar.
E bònt di futbòl mundial FIFA a suspendé Saoud Al-Mohannadi pa un aña i el a haña un but di mas o ménos 18.500 euro. E visepresidente di e bònt di futbòl di Qatar lo no kier a testiguá den un investigashon di FIFA. FIFA no ke bisa den kua investigashon Al-Mohannadi no kier a kolaborá. Al-Mohannadi mes mester a pasa dor di un ‘screening’ di un komishon étiko di FIFA. Awor ta bai wak si e mester keda kastigá tambe pa erornan ku a sali na kla durante di e investigashon. Segun FIFA e suspenshon no tin nada di aber ku e asignashon di e Mundial di Futbòl na Qatar na 2022. Al-Mohannadi ta un di e visepresidentenan di e federashon di futbòl asiátiko AFC.


text:
Di auriculares ta ideal pa landa di bos i video het, Skype, di búskeda di software i wega di liñaE diseño ekonómiko.
Utilizamos e Cookie pa e ib ta mas fasil pa uza posibel
Mira mas informashon riba e Cookie ta Van ta un mes Family basá riba e aña nan Produktonan pa instalashon, Renobashon, Limpi i Kuminda di Suela di palu, para i komersialVan tin su Sede di Suela i di tur e mundu di otro Tera na kla Illes i Distribute representacion. No tin diferensia si ta un Di suela di Palu, limpi, kambia, òf chikitu Enmiendas, Van Yudadónan.
Van ta un mes Family basá riba e aña nan Produktonan pa instalashon, Renobashon, Limpi i Kuminda di Suela di palu, para i komersial.
Van tin su Sede di Suela i di tur e mundu di otro Tera na kla Illes i Distribute representacion.


text:
The content originally appeared on: Diario
ORANJESTAD (AAN): Den reunion di Conseho di Partido di MEP dialuna ultimo, unanimamente a reconfirma e liderazgo di lider di partido y lo presenta esaki na e proximo Congreso di Partido.
Na aña 2011, despues cu Nel Oduber a dicidi di bandona politica, partido MEP a tene un eleccion pa lider, y Congreso 2011 a eligi Evelyn Wever-Croes como Lider di MEP.
Na aña 2015 a re-eligi Evelyn Wever-Croes durante e Congreso 2015.
Despues di un tardansa ocasiona pa e pandemia di Covid-19, Partido MEP lo propone na su Congreso un biaha mas pa re- eligi Evelyn Wever-Croes como Lider di MEP pa e siguiente 4 añanan.
Conseho di Partido a demostra confiansa den su Lider, cu aparte di ta e prome Prome Minister femenino di pais Aruba, tambe ta e votegetter di e ultimo eleccion.
Partido MEP ta sumamente orguyoso di su Lider cu a demostra cu e por a lidera partido y pais den bon tempo y den tempo dificil.
Congreso 2022 lo tuma luga dia 30 di oktober 2022 durante un actividad na Cede di MEP.


text:
Sosial
Miss Papua New Guinea ‘shake bum-bum’ riba ‘TikTok’ i pèrdè korona
Miss Papua New Guinea, Lucy Maino, a pèrdè su reinado pa un simpel grabashon ku e la subi riba e Plataforma di TikTok. Maino a hasi un grabashon di “bai plat” I baila shake bum-bum
This content is exclusive for members
Register or login to unlock this article
Sosial
Shashindushka Nazir, Miss Curaçao Holland 2023
** Djasabra anochi a tuma lugá e di dos edishon di e Sertámen Miss Curaçao Hollands 2023. Fanátikonan di e 8 partisipantenan entusiasmá pa animá nan partisipante faborito ku ya tabatin 2 luna den preparashonnan intensivo ku a kulminá den e tremendo anochi ku e tema “VIVE L’ AFRIQUE”
Un anochi ku a ser kondusí pa Presidente di “Dia di Tula” Vany Hooi, Grupo di Baile ku a ser kordiná pa e hóben Chendel Beker I artistanan manera Kilate Tesla I T Shean ku a deleitá e públiko ku kansionnan inolvidabel.
Un anochi kaminda a kuminsá ku un Black Carpet kaminda tur hurado, partners I invitadonan speshal por a pasa I ser risibí pa e ekipo di Aubrey America. Den e anochi speshal aki a konta ku presensia di Mariana Pietersz Promé Finalista Miss Universo Curaçao 2022 i Kanisha Sluis Finalista di Miss Grand 2022.
Un anochi hopi emoshonal kaminda Jeny Minguel e promé Miss Curaçao Holland 2022 mester a tuma despedida di su título pa asumí ofisialmente su título Internashonal ku e diferente tareanan ku e organisashon a pone pe hasi.
Resultadonan di e anochi:
Miss Beautiful Face I Most Discipline 2022: # 04 Shashinduska Nazir
Most Beautifull Smile: #02 Shurnalie Nivillac
Best Body, Most beautifull Hair, Miss Internet I Most Dynamic: #03 Kim Rossen
Most Amity: #07 Jurinaiska Celestijn
Most Eelegance I Most Beautill Skin: #09 Kimberly Stuart
Semi finalistanan: Kim Rossen, Shashinduska Nazir, Kimberly Stuart i Jurinaiska Celestijn.
Ganadornan:
2 nd Runner up: Kimberly Stuart
1 st Runner up: Kim Rossen
Miss Curaçao Holland 2023: Shashindushka Nazir
Ekipo di Aubrey America ta sumamente kontentu ku e resultado final I awor aki planiando e tareanan ku e hóbennan aki lo tin ku ehersé den e aña di reinado.
Nos ke deseá e hóbennan aki tur klase di éksito den nan trayektoria nobo komo Embahadora di nos Komunidat aki na Hulanda. Sigui nan pasonan via tur e medionan sosial di Aubrey America.
Sosial
Festival di lus mágiko den kurá di Landhùis Bloemhof
Willemstad – Mondi Mágiko ta bèk. Di 8 di Dezèmber 2022 te ku 6 di Yanüari 2023 e kurá di Landhùis Bloemhof ta transformá den un parke mágiko ku míles di lus. E aña akí e tema lo ta Kompa Nanzi, e araña sabí di nos kuentanan di ántes.
Pa e edishon aki atrobe Landhùis Bloemhof a será kabes ku artista Giovanni Abath i su tim di Kara Productions pa krea e festival di lus deslumbrante. Na 2019, Mondi Mágiko a ser organisá pa promé biaha. Lanthùis Bloemhof i Kara Productions a bin ku e inisiativa espektakular den e luna di fiesta. Mas ku 18.000 bishitante a disfrutá di e ambiente di fin di aña.
Èkstra festivo
Dor di COVID-19 e fiesta di lus no por a tuma lugá e último dos añanan. Despues di dos aña difísil, Landhùis Bloemhof i Kara productions ker a ofresé algu èkstra festivo na grandi i chikí durante fin di aña. Mondi Mágiko ta pa hinter famia. E rason prinsipal ta pa trese hende huntu den un esfera di lus i magia. Den un ambiente uniko bishitantenan lo biba momentunan ku rekuerdonan agradabel pa rekordá hopi tempu despues di e luna di fiesta. E magia ei – ta e motibu prinsipal ku ta organisá Mondi Mágiko.
Kompa Nanzi
Mondi Mágiko ta konsistí di un programa varia rondó di Kompa Nanzi. Banda di e kaminata iluminá dor di e mondi di Bloemhof, tin un eksposishon titulá ‘Lus riba Nanzi’. Tambe tin presentashon musikal i hende disfrutá di fragmentonan di e aventuranan di Kompa Nanzi. Riba 15 di Dezèmber e Café Literario ta den gara di e araña astuto. E kuentanan di Nanzi originalmente a bin for di Ghana i a ser traspasá i kontá den tur parti di mundu na unda hende sklavisá a ser obligá pa traha. E kuentanan tabata un forma di protesta; nan tabata konta nan den sekreto durante trabou òf anochi promé ku bai drumi. Den e periodo di sklabitut Nanzi a haña un kontrinkante; Cha Tiger. Nanzi semper tabata mas sabí kuné. E tiger tabata símbolo pa e opresor, anto Nanzi pa e hende sklavisá. Di e manera aki Mondi Mágiko ta selebrá e kultura di konta kuenta.
Entrada
Mondi Mágiko ta habri djaweps 8 di Dezèmber pa públiko i lo ta habrí riba djabièrnè, djasabra i djadumingu di 6’or te 10’or di anochi. E otro dianan ta reservá pa kompanianan. Durante siman di 23 te ku 30 di Dezèmber, públiko general por bishita Mondi Mágiko tur dia. Karchi ta na benta online via www.mondimagiko.com, òf na porta i ta kosta 20,00 florin pa adulto i 10 florin pa mucha te ku 12 aña.
Lanthùis Bloemhof ta situá na Santa Rosaweg 6, banda di Café Tap Maar In. Mas informashon ta disponibel via e-mail [email protected] bloemhof.cw . Sigui nos riba Instagram i ‘like’ nos paginá di Facebook.
Lokal
Kompetensia di skolnan ‘E skol di futuro’
Willemstad – CORE N.V. ta kumpli su di 25 aniversario na luna di mart di 2022. Komo muestra di gratitut i kompromiso pa ku komunidat, CORE N.V. ta organisá un kompetensia pa Skolnan di Fundeshi. E kompetensia aki ta pa stimulá i inspirá alumnonan pa pensa riba e impakto ku teknologia tin riba futuro di enseñansa mirá for di nan perspektiva. E skolnan ku partisipá tin chèns pa gana 5000, 3000 i 2000 florin.
CORE N.V. ta brinda solushonnan di Teknologia di Informashon (IT) i “Cloud” na kompanianan den sektor públiko i sektor privá. CORE N.V. su mishon ta:
“To be the reliable IT and Cloud solutions provider, adding value to the business operations, through our professional and committed staff and secure infrastructure.”
Último añanan, teknologia a krese drástikamente i desaroyonan riba e área aki tin impakto riba kompanianan i nos komunidat. Esaki lo bai trese kambionan grandi riba nos manera di traha i hasi sierto kosnan. Nos sistema di enseñansa tambe lo bai eksperensiá esaki.
Den e kuadro aki CORE N.V. ke envolví skolnan, en partikular Skolnan di Fundeshi, na e selebrashon di su 25 aña di aniversario ku tin komo tema prinsipal “Empowering Tomorrow”.
Gustosamente CORE N.V. ta invitá tur skol di Fundeshi pa partisipá na e kompetensia di skol akí, ku tin komo meta pa duna alumnonan di Grupo 7 un bos i espasio pa kompartí nan vishon kon por integrá teknologia den nan ambiente di edukashon na un forma kreativo. Pa e kompetensia aki e alumnonan mester visualisá futuro di e tendensianan, asina yamá “trends”, di teknologia i presentá esaki pa medio di un modelo físiko (makèt, obra di arte, pintura) òf un modelo digital ku ta mustra kon nan skol di futuro lo ta i tur e posibilidatnan ku nan ta mira. E skolnan ku klasifiká pa e final lo mester presentá nan konsepto na un hurado ku lo skohe e 3 ganadónan final ku lo bai ku e gran premionan kas.
Skolnan ku ta deseá pa partisipá por registrá te ku 16 di desèmber próksimo via di [email protected] . E último fecha pa entregá e presentashon di kada skol ta 27 di yanüari di 2023. Pa 30 di yanüari lo anunsiá e finalistanan ku lo partisipá na e final di e kompetensia dia 2 di febrüari di 2023.
Daily Nobo
Dependensia di gobiernu ta haña ku Selikor no a kumpli ku eksigensia
4 AÑA KASTIGU DI PRIZON PA MICHAEL FANEYT
Abatuar di Barber a habri atrobe
Gengnan kriminal na Mexico a konfrontá otro lagando un saldo di 8 morto i 12 herido
Rhuggenaath a tuma despedida di politika riba Facebok/Instagram
Empleada haltu di casino ‘online’ a pèrdè demanda pa haña bónus
Biahenan pa eksterior sin resultado pa Kòrsou ta kontinuá!
Emmanuel Macron lo biaha pa Merka pa reuní ku Joe Biden
Kon lo parti e 200 mion Euro di Reparashon?
Señora divorsiá a bai reklamá pero….. Ya Inspektor a laga paga restitushon na èks esposo
Trending
-
Lokal6 days ago
Empleada haltu di casino ‘online’ a pèrdè demanda pa haña bónus
-
Lokal5 days ago
Biahenan pa eksterior sin resultado pa Kòrsou ta kontinuá!
-
International6 days ago
Emmanuel Macron lo biaha pa Merka pa reuní ku Joe Biden
-
Lokal4 days ago
Kon lo parti e 200 mion Euro di Reparashon?
-
Lokal5 days ago
Señora divorsiá a bai reklamá pero….. Ya Inspektor a laga paga restitushon na èks esposo
-
Lokal5 days ago
Kòrsou tin un debe Nashonal di 4325 mion florin i subiendo
-
Lokal6 days ago
Plaka den ‘Pòchi’ pa paga pa nos importashonnan ta birando ménos
-
Lokal6 days ago
Frakshon di PAR ta puntra kiko florin Karibense ta nifiká pa Kòrsou


text:
Korsou
SER ta konsehá riba proposishon pa oumentá suèldu mínimo
Konseho Sosial Ekonómiko (SER) a emití awe su konseho na Minister di Desaroyo Sosial, Labor i Bienestar (SOAW) señora mr. Ruthmilda Larmonie-Cecilia riba e proposishon pa un oumento di salario mínimo legal. E konseho aki a ser aprobá den e reunion plenario di SER, ku a tuma lugá djabièrnè 11 di novèmber último.
Dia 12 di sèptèmber 2022 e órgano konsultivo a risibí un petishon di Minister Larmonie-Cecilia pa konsehá riba un konsepto di un dekreto ministerial, ku efektonan general, pa adaptá e montante di salario mínimo pa ora, manera stipulá den artíkulo 9 di e ordenansa nashonal riba suèldu mínimo (P.B.1972, no. 110). Den su petishon e mandatario ta ekspresá su deseo pa (1) ahustá suèldu mínimo bruto pa ora na nivel di supsistensia kalkulá, (2) promové partisipashon laboral di esnan ku no ta trahando i (3) mitigá e efektonan negativo di kaida di poder atkisitivo (forsa di kompra) di e produkto interno bruto (PIB) pa medio di mantenshon di forsa di kompra di un parti di trahadónan di Kòrsou.
Di akuerdo ku e ordenansa nashonal riba suèldu mínimo, promé ku tuma un desishon riba ahuste di suèldu mínimo, SER ta haña oportunidat pa konsehá riba e tópiko aki.


text:
Tin akuerdo pa forma koalishon ku 12 asiento.
Fuentenan konfiabel ta indiká ku partidonan a yega na un akuerdo pa forma un koalishon ku por konta un mayoria di 12 di e total di 21 asiento. Partidonan MAN, PAR, PNP i PS a bai di akuerdo pa forma un gobièrnu. Sinembargo falta ainda kon pa duna kontenido na e akuerdo.
Manera palabrá djamars 25 di òktober informadó Kenneth Gijsbertha, lo entregá su raportahe final na Gobernadó Lucille George-Wout. A base di e informashon ku informadó entregá na Gobernadó, esaki lo nombra un formadó ku lo sigui ku e parti di formashon di e gobièrnu nobo pa Kòrsou.
Manera e situashon ta aworaki, esei ta nifiká ku partidonan MFK di Gerrit Schotte, KdNT di Amparo Dos Santos, UKH di Omayra Leeflang i MP di Marylin Moses, lo tin ku tuma nan posishon den banki di oposishon. Gabinete demishonario di Kòrsou lo tin ku keda atendé kasonan pendiente, te na momentu di instalashon di un gabinete nobo.


text:
Kontakto
Servisio pa Atministrashon i Maneho di Tereno Públiko (ántes Bureau Domeinbeheer)
Department of Public Land Administration and Management
Domeinbeheer
+5999 434 1200
WTC-Building, IBC.II.C-B
info.domeinbeheer@gobiernu.cw
www.domeinbeheer.cw
Servisio pa Atministrashon i Maneho di Tereno Públiko
Servisio pa Atministrashon i Maneho di Tereno Públiko, esta Domeinbeheer ta duna terenonan públiko na suidadanonan òf kompanianan pa nan por traha kas, pa metanan komersial i industrial, pa metanan turístiko i agrario. Pa hasi esaki, Domeinbeheer, na nòmber di Gobièrnu di Kòrsou, ta kobra erfpagt òf hür.
Banda di tur esaki, Domeinbeheer ta kontrolá tambe okupashon ilegal di terenonan di gobièrnu i ta aktua si ta nesesario kontra di esaki.
Tareanan
- Desaroyá regla i instrumento pa por manehá terenonan i edifisionan di Gobièrnu i tambe pa por manehá nos awanan teritorial
- Manehá e parti di atministrashon finansiero di terenonan, playanan, awanan teritorial, edifisionan i demas propiedat inmóbil di Gobièrnu
- Kordiná proyektonan pa desaroyo di terenonan di gobièrnu i pone esakinan disponibel pa uso
- Prepará terenonan pa por konstruí òf traha kas riba nan
- Duna tereno di gobièrnu na persona òf organisashonnan pa nan usa den diferente forma; entre otro èrfpagt òf hür
- Bende terenonan di Gobièrnu ku edifisio riba dje i demas propiedat inmóbil di Gobièrnu
- Registrashon di terenonan, playanan, awanan teritorial i edifisionan di Gobièrnu
- Maneho atministrativo di edifisionan di Gobièrnu
- Inspekshon di propiedatnan di Gobièrnu
- Supervishon i kòntròl di uso di propiedat di Gobièrnu pa sòru ku ta usa esakinan segun palabrashonnan hasí via di kòntrakt
Pa informashon detayá di servisio nan di Domeinbeheer, por bishitá e website www.domeinbeheer.cw.


text:
Mark Rutte ta bisa Erdogan pa Turkia mete den asuntunan di Ulanda.
Minister-presidènt Mark Rutte a bisa Recep Tayyip Erdogan ku Ulanda lo no tolerá metementu turko den su asuntunan, pa loke ta trata asuntunan interno di Ulanda. E promé minister ulandes a bisa esaki den fin di siman, durante un kòmbersashon telefóniko ku e presidente di Turkia.
"E desaroyonan na Turkia naturalmente ta lanta sintimentunan fuerte. Pero no ta normal ku tenshonnan na otro parti di mundu ta kondusí na insidentenan na Ulanda. Mi a laga Erdogan sa ku nos no ta pèrmití metementu di Turkia den nos asuntunan doméstiko i a puntr’é si e ta dispuesto na yuda pa evitá esaki. No ta aseptabel ku ta pone gruponan na Ulanda kontra otro”, asina Rutte a splika den un rekuento di su kòmbersashon riba Facebook.
Rutte a bisa Erdogan tambe ku Ulanda ta rechasá e posibel introdukshon di pena di morto na Turkia. Segun e promé minister, despues ku a frustrá e gòlpi di estado, awor Turkia a haña un oportunidat pa fortalesé demokrasia i e derechi di estado. "P’esei ta importante pa regla tur kos despues di e gòlpi di estado, na un manera nèchi. Nos lo rechasá e introdukshon di pena di morto,” Rutte a sigui splika. E promé minister ulandes a ripití na Erdogan, ku Ulanda ta kondená e gòlpi militar na Turkia, ku kier a tumba e institushonnan demokrátiko ku forsa. "Tabata un akontesimentu ku a sòru pa un tremendo susto na Turkia. Mas ku 200 hende a muri i a bombardiá e parlamento”, Rutte a bisa.
Erdogan i Rutte por lo demas ta di akuerdo ku tantu Turkia komo Ulanda, Union Europeo i NATO ta i lo keda un sosio importante. No unikamente ku Turkia, sino tambe ku otro paisnan den region, kooperashon ta esensial. Tantu pa maneho di migrashon, komo den e lucha kontra terorismo. Nos ta tene nos mes na e palabrashonnan i nos ta spera ku Turkia na su turno tambe lo hasi esaki, Mark Rutte a finalisá.